text:
Фото:
Урал аръяғы райондарының һаулыҡ һаҡлау өлкәһен яңыртыуға 576 млн һум йүнәлтеләсәк
Фото:
2011 һәм 2012 йылдарҙа Урал аръяғы райондарының дауалау учреждениеларын модернизациялау программаһын финанслауға дөйөм алғанда 576 млн һумдан ашыу аҡса бүленәсәк. БР Хөкүмәте Президиумының Урал аръяғы муниципаль берәмектәренең һаулыҡ һаҡлау системаһын яңыртыу мәсьәләләренә арналған ултырышында республиканың һаулыҡ һаҡлау министры Георгий Шебаев ошондай мәғлүмәт бирҙе.
Төбәктәге демографик хәлдәрҙе баһалап, ведомство башлығы тыуым һәм үлем күрһәткестәренең юғары булыуын билдәләне. Үлем буйынса иң юғары күрһәткес Ейәнсура һәм Йылайыр райондарында теркәлгән.
Үлем структураһында, дөйөм алғанда бар Башҡортостанға хас булғанса, ҡан әйләнеше системаһы ауырыуҙары, тышҡы сәбәптәр тәьҫире, яман шеш ауырыуҙары беренсе урында килә.
Георгий Шебаев биргән мәғлүмәттәргә ярашлы, бында туғыҙ дауалау-профилактика учреждениеһы һәм уларҙың составында булған 330 фельдшер-акушерлыҡ пункты эшләй.
Урал аръяғы райондарының һалыҡ һаҡлау өлкәһен артабан үҫтереү Тармаҡты яңыртыу программаһы һәм Республика адреслы инвестицион программаһы сиктәрендә ғәмәлгә ашырыласаҡ.
Һаулыҡ һаҡлау министры әйтеүенсә, республиканың ҙур күп профилле ҡала һәм үҙәк район дауаханалары нигеҙендә муниципаль-ара махсуслаштырылған медицина округтары ойошторола. Муниципаль-ара медицина үҙәктәренең төп принцибы булып бөтә хеҙмәттәрҙең дә тәүлек әйләнәһенә эшләүе торасаҡ.
Урал аръяғы муниципаль райондары өс үҙәккә беркетелгән, был үҙәктәр Сибайҙа, Баймаҡта һәм Күмертауҙа медицина ярҙамы күрһәтәсәк. Онкология һәм перинаталь үҙәктәргә өҫтәп, Сибайҙа юл-транспорт фажиғәһендә зыян күргәндәргә беренсел һәм махсус медицина ярҙамы күрһәтеү өсөн икенсе кимәлдәге травматология үҙәге һәм кардиология, неврология профиленә ҡараған ауырыуҙарҙы ҡабул итеү өсөн ҡан тамырҙары бүлексәһе ойошторола.
Балаларға паллиатив ярҙам койкалары, һәр бер ҡатын-ҡыҙҙар консультацияһында ауырлы ҡатындарға медицина-социаль ярҙам кабинеттары, ауыр хәлдә ҡалған ауырлы ҡатындарға һәм имеҙгән әсәләргә социаль ярҙам үҙәктәре, йәнә шәфҡәт туташы тәрбиәһе койкаларын ойоштороу планлаштырыла.
Георгий Шебаев әйтеүенсә, әлеге мәлдә медицина ҡорамалдары һәм автотранспорт һатып алыуға конкурстар үткәрелә. Халыҡҡа кисектергеһеҙ медицина ярҙамы күрһәтеү өсөн Урал аръяғына ҡараған ете муниципаль райондың үҙәк район дауаханаларына санитар автомобилдәр ҡайтарыласаҡ.
Дауалау учреждениеларының матди-техник базаһын нығытыу, уларҙы диагностикалау ҡорамалдары менән өҫтәп йыһазландырыу, квалификациялы кадрҙар менән комплектлау 128 федераль медицина ярҙамы стандартын индереүҙе тәьмин итәсәк.
Дауалау-диагностикалау процесында туранан-тура ҡатнашыусы медицина персоналы һәм регистраторҙарҙың эш урынын тәьмин итеү өсөн өҫтәмә рәүештә компьютер техникаһы һатып алынасаҡ. Урал аръяғы райондарының медицина ойошмаларын мәғлүмәтләштереү өсөн йәмғеһе 20 млн 219,66 мең һум аҡса бүлеү планлаштырылған.


c: text/html

text:
Республика артистары Һарытау өлкәһендә ауылдаштар байрамын ойошторорға ярҙам итә
ӨФӨ, 2016 йыл, 12 август. /«Башинформ» мәғлүмәт агентлығы, Ләйлә Аралбаева/.
Шәмбе, 13 августа, Һарытау өлкәһенең Мәҡсүт ауылында тәүге тапҡыр «Йыйын» байрамы уҙғарыла. Бер урамдан торған башҡорт ауылы өсөн байрам ҙур ваҡиға буласаҡ. Ойоштороусылар әйтеүенсә, һуңғы тапҡыр бында ошондай сара 1999 йылда үткәрелгән. «Йыйын»ға Башҡортостандан һәм Һарытау өлкәһенең башҡа райондарынан ҡунаҡтар киләсәк.
Республика вәкилдәре сараны ойоштороуҙа ҙур ярҙам күрһәтте. Байрамдың режиссеры — хореограф һәм режиссер Рәис Низаметдинов. Танылған йәш музыкант, «Ятаған» төркөмө лидеры һәм думбырасыһы Илдар Шакир оҫталыҡ дәрестәре уҙғара.
«Әле байрамға тулы әҙерлек бара. Сараның маҡсаты — аралашыу, шәжәрәне өйрәнеү. Ситтә йәшәгән милләттәштәребеҙгә ярҙам итергә теләйбеҙ», — тип хәбәр итте Илдар Шакир.

robotstxt: allowed

filter: keep


text:
24 грант алыусы донъяның алдынғы белем биреү учреждениеларына китәсәк
Тиҙҙән Башҡортостандан йәш белгестәр сит илдәргә стажировкаға китәсәк. Былтыр БР Президенты 2008-2012 йылдарҙа кадрҙарҙың сит илдәрҙә әҙерлек үтеүе һәм белемдәрен камиллаштырыуы буйынса республика маҡсатлы программаһын ҡабул итеү тураһында Указға ҡул ҡуйғайны.
Программа яҡындағы дүрт йылға иҫәпләнгән. Был проектҡа махсус хөкүмәт комиссияһы етәкселек итә, уның бурыстары — юғары уҡыу йорттарыбыҙҙың халыҡ-ара эшмәкәрлеген алып барыу, унда ҡатнашыусыларҙың мәғлүмәттәр банкын булдырыу, БР юғары уҡыу йорттарында һәм фәнни учреждениеларында семинарҙар, мастер-кластар үткәреү, лекциялар уҡыу өсөн сит илдәрҙән ғалимдар, уҡытыусылар саҡырыу.
Быйыл сит илдә уҡыуға 30 кеше грант аласаҡ. 14 сентябрҙә Башҡортостан Республикаһы Хөкүмәте Премьер-министры Раил Сарбаев 24 грант алыусы менән осрашты.
Йәштәр менән аралашыу барышында Раил Салих улы илдә һәм республикала барған хәлдәргә етди анализ бирҙе. Осрашыу аҙағында Премьер-министр грант алыусыларҙы ихлас ҡотлап, уларға арымай-талмай белемгә эйә булыуҙарын, тормош тәжрибәһе туплауҙарын, рухи яҡтан үҫешеүҙәрен һәм билдәләнгән маҡсаттарға өлгәшеү өсөн алға ынтылыуҙарын теләне.


text:
«Өфө» аэропортында бер квартал эсендә 376 мең самаһы пассажир хеҙмәтләндерелгән
«Өфө» халыҡ-ара аэропорты» асыҡ акционерҙар йәмғиәтендә быйылғы йылдың беренсе кварталы эшмәкәрлегенә йомғаҡ яһалды. Өс айҙа 375679 пассажир хеҙмәтләндерелгән, былтырғы ошондай уҡ осор менән сағыштырғанда был 67136 кешегә күберәк. Шул уҡ мәлдә халыҡ-ара линияларҙағы пассажирҙар ағымы 1,5 тапҡырға тиерлек артҡан. Ғинуарҙан мартҡа тиклем халыҡ-ара рейстарҙа йәмғеһе 73597 пассажир хеҙмәтләндерелгән, 2011 йылдың ошондай уҡ осорона ҡарағанда был 26255 кешегә күберәк.
Шулай итеп, Берләшкән Ғәрәп Әмирлектәренә даими һәм чартер рейстарында 13730 пассажир хеҙмәтләндерелгән. Истанбул йүнәлешендә лә 35 проценттан ашыуыраҡҡа пассажирҙар ағымы артыуы күҙәтелгән.
«Өфө» аэропортының маршрут-транспорт селтәрен перспективалы үҫтереү хеҙмәте начальнигы Денис Никитиндың билдәләүенсә, пассажирҙар артыуына, һис шикһеҙ, яңы рейстар асылыуы һәм халыҡтың мобиллеге артыуы ла булышлыҡ итә. Миҫал өсөн, Вьетнамға (Камрань), Ҡытайға (Санья), Иорданияға (Акаба) яңы чартер йүнәлештәре барлыҡҡа килгән, Таиландтың курорт ҡалалары (Пхукет, Утапао) өҫтәлгән. Рәсәй буйынса осоштар географияһы иһә быйыл үҙгәрешһеҙ ҡалған.
Марттағы эшмәкәрлекте лә уңышлы тип атарға мөмкин. Үткән айҙа «Өфө» аэропорты 127110 пассажирҙы хеҙмәтләндергән, был уҙған йылдың март айына ҡарағанда 20 процентҡа күберәк. Ошо уҡ ваҡытта сит илгә осоусылар иҫәбе ике тапҡырға тиерлек артып, 24339 пассажирға еткән.


text:
Эшҡыуарлыҡ һәм сауҙа буйынса дәүләт комитеты рәйесе - Ринат Зәйнуллин
Башҡортостан Республикаһы Президенты 2009 йылдың 20 мартындағы Указы менән Зәйнуллин Ринат Мөҙәрис улын Башҡортостан Республикаһының Эшҡыуарлыҡ һәм сауҙа буйынса дәүләт комитеты рәйесе итеп тәғәйенләне.
Указ ҡул ҡуйған көндән көсөнә инде.
* * *
Ринат Зәйнуллин 1975 йылдың 31 авгусында Башҡортостандың Шаран районы Шаранбаш-Кенәз ауылында тыуған. Юғары белемле — Башҡортостан дәүләт аграр университетын тамамлаған.
Хеҙмәт эшмәкәрлеген 1997 йылда "Башавтотранс" дәүләт унитар предприятиеһының Бәләбәй автотранспорт предприятиеһында бухгалтер булып башлай. 1997 йылдан 2005 йылға тиклем Башҡортостан Республикаһы Мөлкәт мөнәсәбәттәре министрлығында I категориялы белгес, төп, унан һуң баш белгес, бүлек начальнигы булып эшләй.
2005 йылдан 2007 йылға тиклем — Башҡортостан Республикаһы мөлкәт мөнәсәбәттәре министры урынбаҫары.
2007 йылдан 2008 йылға тиклем — Башҡортостан Республикаһының ер һәм мөлкәт мөнәсәбәттәре министры урынбаҫары.
2008 йылдан әлеге ваҡытҡа тиклем Башҡортостан Республикаһы тышҡы иҡтисади бәйләнештәр, сауҙа һәм эшҡыуарлыҡ министрының беренсе урынбаҫары булып эшләне.


text:
Төбәктә капиталь ремонтлау системаһы камиллаштырыла Фото: автор фотоһы
Төбәктә капиталь ремонтлау системаһы камиллаштырыла
Төбәктә капиталь ремонтлау системаһы камиллаштырыла Фото: автор фотоһы
ӨФӨ, 2016 йыл, 25 февраль. /«Башинформ» мәғлүмәт агентлығы, Ксения Калинина/.
Башҡортостанда капиталь ремонтлау системаһы камиллаштырыла. Был хаҡта кисә республика Дәүләт Йыйылышы — Ҡоролтай йортонда капиталь ремонтты үткәреүҙе ойоштороу буйынса ҡануниәтте яҡшыртыу мәсьәләһенә арналған парламент тыңлауҙарында Башҡортостан Дәүләт Йыйылышының Торлаҡ сәйәсәте һәм инфраструктура үҫеше буйынса комитет рәйесе Елена Родина белдерҙе.
Иғәнә түләүҙе хоҡуҡи көйләүҙең етмәүенә, капиталь ремонтлау буйынса эштәрҙе кредитлау механизмдарының, шулай уҡ торлаҡ милекселәре тураһында мәғлүмәттәр алыу буйынса Росреестр менән үҙ-ара эш итеүҙең булмауына бәйле етешһеҙлектәрҙе бөтөрөргә кәрәк, тип билдәләне депутат. Йортто ҡарау буйынса сығымдарҙы кәметеүсе яңы технологияларҙы файҙаланып, сифатлы капиталь ремонтлау ҙа өҫтөнлөклө мәсьәлә булып тора.
Алдан хәбәр ителгәнсә, 2016 йылда төп новеллалар социаль гарантияларға бәйле. Улар беренсе һәм икенсе төркөм инвалидтарына, шулай уҡ инвалид бала тәрбиәләгән ғаиләләргә, 70 һәм 80 йәштән өлкәнерәк торлаҡ милекселәренә ҡағыла.


text:
Салауаттан Михаил Смирнов А.Н.Толстой исемендәге халыҡ-ара әҙәби конкурс лауреаты булды
Көн элгәре Дәүләт Думаһында А.Н.Толстой исемендәге халыҡ-ара балалар һәм үҫмерҙәр әҙәбиәте конкурсы лауреаттарын наградлау тантанаһы үтте.
Конкурс лауреаттары араһында Башҡортостан вәкиле лә бар. Ул – Салауат ҡалаһынан Михаил Смирнов. «Юғалған бала саҡты ҡайтар» («Верни потерянное детство») повесы өсөн «Үҫмерҙәр өсөн проза» номинацияһында ул конкурс дипломына лайыҡ булды.
Наградлау тантанаһын асып, Дәүләт Думаһының Ғаилә, ҡатын-ҡыҙҙар һәм балалар мәсьәләләре буйынса комитеты рәйесе Елена Мизулина, «А.Н.Толстой исемендәге халыҡ-ара конкурс илдең төпкөл төбәктәрендә йәшәүсе һәләтле балалар яҙыусылары өсөн уникаль мөмкинлектәр тыуҙыра», тип билдәләне.
Бәйгенең ойоштороу комитеты рәйесе, Рәсәйҙең Йәштәр йәмәғәт палатаһы ағзаһы Михаил Синицын бәйге хаҡында былай тине: «Бындай конкурстар бөгөн балалар әҙәбиәтенең тере булыуын, ә яҙыусыларҙың үҙҙәре алдына етди маҡсаттар ҡуйыуын күрһәтә».
Конкурс дүртенсе тапҡыр үткәрелә, һәм әлеге йыл күп күрһәткестәр буйынса рекордлы булды, тип хәбәр итте Рәсәй Йәштәр йәмәғәт палатаһының матбуғат секретары Мери Саркисян. Уның географияһы киңәйтелде. Мәскәүгә бөтә донъянан – Белоруссия, Украина, Ҡаҙағстан, Латвия, Израиль, Америка, шулай уҡ Рәсәйҙең бөтә төбәктәренән эштәр ебәрелде. Конкурста ҡатнашыусылар һаны буйынса ла рекорд ҡуйылды: бәйгелә 300-ҙән ашыу кеше ҡатнашты. Улар араһынан жюри 14 иң яҡшы ҡатнашыусыны һайлап, наградалар тапшырҙы.
Наградлау тантанаһы дуҫтарса мөхиттә үтте. Рәсәйҙең атҡаҙанған артисы һәм жюри ағзаһы Татьяна Судец бәйгелә ҡатнашыусыларҙың береһе – Любовь Терехованың шиғырын яттан һөйләп ишеттерҙе. Был барыһы өсөн дә көтөлмәгән хәл булды. Шиғырҙы жюри ағзаһы эштәрҙе ҡараған саҡта иҫләп ҡалған. Татьяна Судец һүҙҙәренсә, үҙенең әҫәрҙәре аша балаларға Ватаныбыҙҙың тарихы хаҡында һөйләү яҙыусының төп бурысы булып тора.
Конкурсты ойоштороусылар – Рәсәйҙең Яҙыусылар союзы һәм Йәштәр йәмәғәт палатаһы наградалар һәм бүләктәр тапшырыу менән генә сикләнмәне. Улар үҙҙәре алдына авторҙарҙың төрлө әҫәрҙәрен балаларға еткереү маҡсатын ҡуйған. «Рәсәй тимер юлдары» асыҡ акционерҙар йәмғиәте менән берлектә улар үҙҙәренең бер идеяһын тормошҡа ашырырға ниәтләй. Ата-әсәләре менән ҡуша алыҫ ергә сәйәхәт ҡылған балалар өсөн бәйгене ойоштороусылар махсус программа уйлап тапҡан. Уға ярашлы, сәйәхәт барышында балалар өсөн аудиопрограммалар ҡуйыласаҡ. Ул программалар Халыҡ-ара балалар һәм үҫмерҙәр әҙәбиәте конкурсында еңеүселәрҙең әҫәрҙәренән ғибәрәт.


text:
Республика биатлонсылары — Рәсәй кубогында спринт призерҙары Фото: Андрей Старостин
Республика биатлонсылары — Рәсәй кубогында спринт призерҙары
Республика биатлонсылары — Рәсәй кубогында спринт призерҙары Фото: Андрей Старостин
ӨФӨ, 2016 йыл, 4 февраль. /«Башинформ» мәғлүмәт агентлығы, Дмитрий Слезин/.
Төмәндә биатлон буйынса Рәсәй кубогының дүртенсе этабы уҙҙы.
10 саҡрымлыҡ спринтта ир-егеттәр араһында Башҡортостан спортсылары икенсе һәм өсөнсө урын яуланы. Улар Эдуард Латипов менән Александр Бабчин. Беренсе урынға Ханты-Манси автономиялы округынан Петр Пащенко лайыҡ булды.


text:
Башҡортостан журналистары Мәскәүҙәге Матбуғат балынан наградалар алып ҡайтты
Башҡортостан журналистары делегацияһы йыл һайын үткәрелгән матбуғат балында ҡатнашты. Ул уҙған йома Мәскәүҙең Халыҡ-ара сауҙа үҙәгендә булды. Бында киң мәғлүмәт сараларының “Рәсәйҙең алтын ҡауырһыны” наградаһына лайыҡ булған, шулай уҡ Рәсәй Журналистар союзы ойошторған төрлө конкурстарҙа еңеү яулаған иң яҡшы хеҙмәткәрҙәрен бүләкләү тантанаһы үтте.
Матбуғат балында беҙҙең республиканан БР Журналистар союзы рәйесе Артур Дәүләтбәков, РФ Журналистар союзының Федерация советы ағзаһы Марсель Сәлимов, “Дуванский вестник” гәзите директоры-мөхәррире Владимир Никитин, “Юлдаш” редакция-нәшриәт комплексы директоры-мөхәррире Хәмит Нәбиев һәм башҡалар ҡатнашты.
Башҡортостан журналистары юғары наградаларға эйә булмаһа ла, уларҙың исемдәре бүләкләү тантанаһында бер нисә тапҡыр яңғыраны. Мәҫәлән, БР Экологтар союзы рәйесе Александр Веселовҡа экология тематикаһына төбәк һәм үҙәк киң мәғлүмәт сараларында сыҡҡан мәҡәләләре өсөн Рәсәй Журналистар союзының “Профессиональ оҫталыҡ өсөн” премияһы тапшырылды.
“Башинформ” агентлығы алдан хәбәр итеүенсә, Өфө журналисы Мадриль Ғәфүров 2010 йыл йомғаҡтары буйынса “Журналист тикшереүе” номинацияһында Бөтә Рәсәй конкурсында еңеүсе булды.
“Уңыш стратегияһы-2010” конкурсының “Урындағы киң мәғлүмәт сараларына иң һөҙөмтәле ярҙам” номинацияһында Туймазы районы хакимиәте башлығы Рәшит Хәйруллин бүләкләнде.
“Кызыл таң” гәзитенең үҙ хәбәрсеһе Гөлнара Ғилемханова “Леди-жур” конкурсында дипломант булды. Ә “Башҡортостан” гәзитенән Динә Арыҫланова “Ауырлыҡты еңеү” Бөтә Рәсәй конкурсында иң яҡшы әҫәр номинацияһында лауреат тип танылды.


text:
Башҡорт дәүләт педуниверситеты БДИ-ға әҙерләнергә бушлай ярҙам итәсәк
29 мартта, Асыҡ ишектәр көнөндә, М. Аҡмулла исемендәге Башҡорт дәүләт педагогия университеты әҙәбиәт буйынса Берҙәм дәүләт имтиханына әҙерлек буйынса бушлай уҡыуҙар уҙғара. Консультацияны рус әҙәбиәте кафедраһы ойоштора.
11-се синыф уҡыусылары менән тәжрибәле методистар – вуз эксперттары эшләйәсәк. Уҡыуҙар Өфө ҡалаһы, Октябрь революцияһы урамы, 3а адресы буйынса университеттың 3 корпусында, 213-се бүлмәлә (14-18 сәғәттәрҙә) уҙасаҡ. Заявкалар электрон почта (kafedralit@gmail.com) йәки (347) 273-38-81 телефоны буйынса ҡабул ителә, тип аңлаттылар юғары уҡыу йортоноң матбуғат хеҙмәтендә.


text:
Фото:
Рөстәм Хәмитов Ҡариҙел районында булып ҡайтты
Фото:
Башҡортостан Президенты Рөстәм Хәмитов Ҡариҙел районында булып ҡайтты, унда ул бер нисә предприятиеларҙың, социаль учреждениеларҙың, инфраструктура объекттарының эше менән танышты.
Байҡыбаш ауылында Рөстәм Хәмитов төрлө ағас продукцияларын етештереүсе «УфаЛесПром» урман сәнәғәте предприятиеһында булды. Предприятиела өс сменала 60 кеше эшләй. Башҡортостан Президенты етештереү технологияһы менән танышты, брус ялғау линияһы эшен ҡараны, ағас эшкәртеү һәм мебель әҙерләү цехтарында, әҙер продукция келәтендә булды.
Ҡайындан мебель етештереүҙе көйләү өсөн предприятиеға Ҡытайҙан технолог саҡырылған. Ете ай дауамында сит ил кешеһе урындағы оҫталар менән тәжрибә уртаҡлаша. Рөстәм Хәмитов бәләкәй һәм урта эшҡыуарлыҡты үҫтереүҙә предприятиены башҡаларға өлгө итеп ҡуйҙы.
Ҡариҙел ауылында Рөстәм Хәмитов 1-се урта мәктәпте реконструкциялау эше менән танышты. Бында 670 бала уҡый. Быйыл мәктәп 36 ун беренсе класс уҡыусыһын сығарған. Башҡортостан Президенты БДИ һөҙөмтәләре менән ҡыҙыҡһынды. Бер уҡыусының биология буйынса 100 балл йыйғаны асыҡланды.
Хәҙер мәктәптә түбә, тәҙрә, йылытыу системаһын алмаштырыу, мәктәп фасадына капиталь ремонт яһау эштәре бара. Эштәр 1 сентябргә тамамланырға тейеш. Киләһе уҡыу йылында мәктәп яңы өс класс асасаҡ.
Рөстәм Хәмитов шулай уҡ XIX Ауыл спорт уйындары сиктәрендә футбол буйынса зона ярыштары үткән стадионды ҡараны.
Яңы Бәрҙәш ауылында Рөстәм Хәмитов «Луч», «Юрюзаньдрев», «Азатлыҡ», шәхси эшҡыуар Хисамовтың ағас эшкәртеү предприятиеларының эше менән танышты. Бында ағастан таҡта, бура, күмер һәм башҡа продукция етештерелә.
Эш сәфәре барышында Рөстәм Хәмитов Ҡариҙел район үҙәгендә аҙыҡ-түлек магазиндарында булды. «Нива» супермаркетында республика Президенты ситтән килтерелгән һөт аҙыҡтарына иғтибар итте, уның ҡарауы «Ҡариҙел» супермаркетында Рөстәм Хәмитовҡа урындағы быҡтырылған ит, лимонад, Ҡарламандың ҡуйыртылған һөтөн һәм ит ярымфабрикаттарын күрһәттеләр.
Магазин кәштәләрендә тәү сиратта үҙебеҙҙең республикала етештерелгән продукция булырға тейеш, тип белдерҙе Башҡортостан Президенты.
Ҡариҙел районында Рөстәм Хәмитовҡа Ҡариҙел йылғаһы аша понтон күпере урынына төҙөләсәк аҫмалы күпер макетын күрһәттеләр. Бындай аҫмалы күперҙәрҙең республиканың башҡа райондарында ла төҙөү варианттарын ҡарарға кәрәк, тип белдерҙе республика Президенты.


text:
Ауыл ҡарлуғасы
Ауыл ҡарлуғасы (лат. Hirundo rustica) — бәләкәй генә күсмә ҡош, Европала, Азияла, Африкала һәм Америкала таралған. Башҡа ҡарлуғастарҙан оҙон ҡойроғоноң сәнске формаһындағы йырығы, бөгөлөүсән оҙон осло ҡанаттары менән аырыла.
- Ауыл ҡарлуғасы һайрауы
Йөкмәткеһе
Туҡланыуы[үҙгәртергә | вики-тексты үҙгәртергә]
Бөжәктәр: себен, сиңерткәләр, баҙлауыҡтар, ҡуңғыҙ һәм башҡа осоусы бөжәктәр менән туҡлана. Осоп барған ваҡытта аулай.
Галерея[үҙгәртергә | вики-тексты үҙгәртергә]
Нумизматика[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
Һылтанмалар[үҙгәртергә | вики-тексты үҙгәртергә]
- Позвоночные животные России: Деревенская ласточка
- Dewey, T. and C. Roth. 2002. «Hirundo rustica» (On-line), Animal Diversity Web
- Ласточка деревенская


text:
«Китап» нәшриәте республиканың көньяҡ-көнсығышында китап продукцияһы күргәҙмәһен ойоштора
ӨФӨ, 2015 йыл, 6 февраль. /«Башинформ» мәғлүмәт агентлығы, Ләйлә Аралбаева/.
Әҙәбиәт йылы сиктәрендә Зәйнәб Биишева исемендәге Башҡортостан «Китап» нәшриәте республиканың көньяҡ-көнсығыш ҡалалары һәм райондарында китаптарҙы күргәҙмә-һатыу ойоштора.
Баймаҡта китаптар күргәҙмәһе 10 февралдә уҙа. Нәшриәт хеҙмәткәрҙәре Баймаҡ районында Әҙәбиәт йылын асыу тантанаһында ҡатнашасаҡ. Сара сиктәрендә 2014 йылда донъя күргән «Хөкүмәт рәйесе. Зекериә Аҡназаров» китабының исем туйы үтәсәк. 11 февралдә Әбйәлил районының Асҡар һәм Баймаҡ районының Темәс ауылдары халҡы яңы сыҡҡан китаптар менән танышасаҡ. 12 февралдә Бөрйән районы Собханғол ауылының мәҙәниәт йорто фойеһында китап продукцияһы күргәҙмә-һатыу ойошторола.
Унда Мостай Кәримдең, Ноғман Мусиндың әҫәрҙәре, «Йәш тауыштар» серияһынан китаптар, балалар баҫмалары тәҡдим ителәсәк.
Тәҡдим ителәсәк әҙәбиәт араһында СССР-ҙың халыҡ артисы Гөлли Мөбәрәкова һәм Зекериә Аҡназаров хаҡында китаптар, «Бөгөнгө Төркөстан һәм уның яңы тарихы», «Башҡортостан Бөйөк Ватан һуғышы йылдарында» тарихи баҫмалары; башҡорт халҡының милли батыры Салауат Юлаевтың тыуыуына 260 йыл тулыуға арналған «Бөйөк Салауат» йыйынтығы; «Урал-батыр» эпосы (башҡорт, рус, инглиз һәм француз телдәрендә); мосолман, йыртма, мәктәп календарҙары; уҡыу һәм методик әсбаптар бар.
Күргәҙмә-йәрминкәләрҙе үткәреү урыны һәм ваҡыты тураһында тулыраҡ мәғлүмәтте район гәзиттәренән уҡып белергә мөмкин, тип хәбәр иттеләр нәшриәттән.


text:
"Башнефть" компанияһы етәксеһе - Виктор Хорошавцев
"Башнефть" акционерҙар нефть компанияһы" асыҡ акционерҙар йәмғиәтенең Директорҙар советы бөгөнгө көндән Виктор Хорошавцевты был предприятиеның генераль директоры итеп тәғәйенләргә ҡарар итте.
Бөгөнгә тиклем "Башнефть" акционерҙар нефть компанияһы" асыҡ акционерҙар йәмғиәтенең генераль директоры, шул уҡ ваҡытта "Система-Инвест" асыҡ акционерҙар йәмғиәте генераль директорының нефть һәм газ табыу буйынса беренсе урынбаҫары булған Николай Граханцев Башҡортостан яғыулыҡ-энергетика компанияһының Өфө предприятиелары төркөмө сиктәрендә ойошторолған нефть һәм газ табыу компанияһын етәкләйәсәк.
"Башнефть" акционерҙар нефть компанияһы" асыҡ акционерҙар йәмғиәте Башҡортостан яғыулыҡ-энергетика комплексы составына инә, уның активтары менән идара итеүгә "Система-Инвест" асыҡ акционерҙар йәмғиәте етәкселек итә.
"Башнефть" акционерҙар нефть компанияһы" асыҡ акционерҙар йәмғиәте Башҡортостан Республикаһы, Көнбайыш Себер һәм Ырымбур өлкәһе төбәктәре биләмәләрендә нефть табыуға махсуслаша. "Башнефть" акционерҙар нефть компанияһы" асыҡ акционерҙар йәмғиәтенең төп акционеры булып "Система" акционерҙар финанс корпорацияһы тора.


text:
Башҡортостанда талпан энцефалиты менән ауырыуҙың 13 раҫланған осрағы теркәлгән
Әлеге ваҡытта Башҡортостанда вируслы талпан энцефалиты менән ауырыуҙың раҫлау тапҡан 13 осрағы теркәлгән, был уҙған йылдың ошо уҡ осоро менән сағыштырғанда 1,8 таҡырға кәмерәк. Рәсәй ҡулланыусылар күҙәтеүенең Башҡортостан Республикаһы буйынса идаралығы мәғлүмәте буйынса, ошо уҡ датала былтыр 24 осраҡ теркәлгән булған.
8 июлдәге мәғлүмәттәргә ярашлы, республиканың дауалау-профилактика учреждениеларына талпан ҡаҙалған 13674 кеше мөрәжәғәт иткән, шуларҙың 26% — балалар.
«Башҡортостан Республикаһында Гигиена һәм эпидемиология үҙәге» федераль дәүләт һаулыҡ һаҡлау учреждениеһы лабораторияһы менән 1 апрелдән арта барыу тәртибендә 5651 талпан тикшерелгән, шуларҙың 96-һы (1,7%) талпан энцефалиты вирусы менән зарарланған.
Иммуноглобулин профилактикаһын 3281 кеше алған (мөрәжәғәт иткәндәрҙең 24%), шул иҫәптән 2303 бала (66%).


text:
Төбәктә еңел сәнәғәт предприятиеларына дәүләт ярҙамы күрһәтеләсәк
ӨФӨ, 2015 йыл, 11 сентябрь. /«Башинформ» мәғлүмәт агентлығы, Ксения Калинина/.
Башҡортостанда еңел сәнәғәт предприятиеларына дәүләт ярҙамы күрһәтеләсәк. Төбәк Хөкүмәте 2015 йылда Рәсәйҙә теркәлгән етештереүселәрҙән сеймал, материалдар һәм ярымфабрикаттар һатып алыу буйынса сығымдарҙың бер өлөшөн ҡаплау өсөн республика бюджетынан еңел сәнәғәт предприятиеларына субсидиялар биреү тәртибен раҫланы. Продукция етештереү өсөн һатып алынасаҡ изделиелар исемлегенә йөн, еп, тире, күн тауарҙар, туҡымалар инә.
2013 йылда дәүләт ярҙамы программаһы буйынса финанслау күләме — 30 миллион, былтыр 29,3 миллион һум тәшкил иткән. Быйыл субсидия өлөшө Рәсәйҙә етештерелгән сеймал һатып алыуға сығымдарҙың 25 процентына һәм Башҡортостанда һатып алынған тауарға 50 процентҡа тиклем етеүе ихтимал, тип хәбәр иттеләр республика Хөкүмәтенең матбуғат хеҙмәтендә.
Субсидияға ҙур предприятиелар ҙа, шәхси эшҡыуарҙар ҙа иҫәп тота ала.


text:
Дәүләт Думаһына һайлауҙа һайлау бюллетендәренә 14 партия индерелгән Фото: Андрей Старостин
Дәүләт Думаһына һайлауҙа һайлау бюллетендәренә 14 партия индерелгән
Дәүләт Думаһына һайлауҙа һайлау бюллетендәренә 14 партия индерелгән Фото: Андрей Старостин
ӨФӨ, 2016 йыл, 15 август. /«Башинформ» мәғлүмәт агентлығы, Ғәлиә Нәбиева/.
Дәүләт Думаһына һайлауҙа һайлау бюллетендәренә 14 партия индерелгән, тип хәбәр итә ТАСС. 13 августа һайлауҙа партияларҙы һәм бер мандатлы округтарҙан тәҡдим ителгән кандидаттарҙы теркәү ваҡыты үтте. Үҙәк һайлау комиссияһы партия исемлектәрен һайлауға үткәреү мәсьәләһе буйынса һуңғы ҡарарҙар ҡабул итте һәм һайлау бюллетендәрендә урындар билдәләү буйынса йәрәбә һалды.
Һайлауҙа «Берҙәм Рәсәй», КПРФ, ЛДПР, «Ғәҙел Рәсәй», «Рәсәй патриоттары», «Граждандар платформаһы», «Йәшелдәр», Үҫеш партияһы, ПАРНАС, «Граждандар көсө», «Рәсәй коммунистары», «Яблоко», «Ватан» һәм «Пенсионерҙарҙың ғәҙеллек өсөн партияһы» ҡатнаша. Уларҙың барыһы ла парламент льготаһына эйә һәм теркәү өсөн ҡултамғалар йыймай.
Был юлы һайлау ҡатнаш система буйынса уҙғарыла: 225 депутат — партия исемлеге, 225-е бер мандатлы округтар буйынса һайлана.


text:
Өфөлә республика парламентының пленар ултырышы үтә Фото: Олег Яровиков
Өфөлә республика парламентының пленар ултырышы үтә
Өфөлә республика парламентының пленар ултырышы үтә Фото: Олег Яровиков
Өфөлә Башҡортостан Республикаһының бишенсе саҡырылыш Дәүләт Йыйылышы – Ҡоролтайҙың V ултырышы үтә. Көн тәртибендә 53 мәсьәлә иҫәпләнә.
Парламентарийҙар «2013 йылда Башҡортостан Республикаһы ҡануниәтенең торошо тураһында»ғы доклад тыңларға һәм «Выждан азатлығы һәм дин тотоу иреклеге хаҡындағы ҡануниәттең Башҡортостан Республикаһында тормошҡа ашырылыуы тураһында»ғы темаға «Хөкүмәт сәғәтендә» ҡатнашырға ниәтләнә.
Депутаттар бер нисә закон проектын, шулай уҡ Белорет районы Тимер юл ауылындағы хәл буйынса парламент тикшереүенең яҡынса һөҙөмтәләрен ҡараясаҡ.
Икенсе уҡыуҙа ҡарарға тәҡдим ителгән, «Башҡортостан Республикаһы Конституцияһына үҙгәртеүҙәр һәм өҫтәмәләр индереү тураһында»ғы закон проектында власть органдарының ҡарар ҡабул итеүендә граждандарҙың ҡатнашыуына яңы формалар индерелә. Шулай уҡ граждандарҙың закондар инициативаһы ҡарала, ул гражданға Дәүләт Йыйылышында мотлаҡ ҡаралырға тейешле закон проектын тәҡдим итергә хоҡуҡ бирә. Бынан тыш, БР Конституция суды индергән закон проекты республиканың иң юғары вазифалы кешеһенең вазифаһын «Глава Республики Башкортостан» тип үҙгәртеп атауҙы ҡарай.
«Башҡортостан Республикаһының дәүләт мөлкәтендә йәки муниципаль мөлкәттә булған һәм бәләкәй һәм урта эшҡыуарлыҡ субъекттарына ҡуртымға бирелгән күсемһеҙ милекте тартып алыу буйынса айырым һорауҙарҙы көйләү тураһында»ғы закон проекты бәләкәй һәм урта эшҡыуарлыҡ субъекттары ете йылдан әҙерәк ҡуртымға алған мөлкәткә түләүҙе ваҡыты менән бүлеп түләүҙе билдәләргә тәҡдим итә.
«Башҡортостан Республикаһының административ-территориаль ҡоролошо тураһында»ғы законына тәҡдим ителгән үҙгәрештәр торама пунктарының исемен алмаштырыуҙа халыҡ фекерен иҫәпкә алырға юл ҡуя.
Пленар ултырышта депутаттар Башҡортостан Республикаһының айырым суд участкаларына мировой судьялар вазифаһына кандидатуралар ҡараясаҡ.


text:
Йәштәрҙең башланғыстарын яҡлау һәм үҫтереү йылын тантаналы ябырға әҙерләнәләр
21 декабрҙә Конгресс-холда Башҡортостан Республикаһында Йәштәрҙең башланғыстарын яҡлау һәм үҫтереү йылын ябыу тантанаһы үткәреләсәк.
Сарала республика етәкселеге, министрлыҡтар һәм ведомстволар вәкилдәре, ҡала һәм район хакимиәттәре башлыҡтары, йәштәр бүлектәре начальниктары, төп предприятиелар һәм учреждениелар етәкселәре һәм белгестәре ҡатнашасаҡ.
Сара сиктәрендә торлаҡ программаларын тормошҡа ашырыу, йәштәрҙе эш менән тәьмин итеү, үҫеп килеүсе быуындың буш ваҡытын ойоштороу һәм уның ижади һәләттәрен үҫтереү, хеҙмәтсән һәм ауыл йәштәре менән эшләү, волонтерлыҡты, балалар һәм йәштәр йәмәғәт ойошмаларының эшмәкәрлеген үҫтереү өлкәләрендә иң яҡшыларҙан яҡшылар бүләкләнәсәк. Ошонда уҡ предприятиеларҙа һәм ауыл биләмәләрендә йәштәр менән эште иң яҡшы ойоштороуға республика конкурсына йомғаҡ яһаласаҡ.


text:
Фото:
Башҡортостанда Яңы йыл алдынан яңы мәктәп асылды
Фото:
Йылайыр районында 2012 йыл алдынан яңы мәктәп асылды. Н.Р.Иреков исемендәге урта дөйөм белем биреү мәктәбе 340 урынға иҫәпләнгән, ул замана талаптарына тулыһынса яуап бирә. Был хаҡта «Башинформ» агентлығына район хакимиәтенән хәбәр иттеләр.
Мәктәпте асыу тантанаһында Башҡортостандың мәғариф министры Әлфис Ғаязов ҡатнашты. Бөгөн республика дөйөм алғанда мәктәптәр менән етерлек кимәлдә тәьмин ителгән, тип билдәләне ведомство башлығы ауыл халҡын ҡотлап.
— Беҙҙең балалар заманса йыһазландырылған мәктәптәрҙә белем алыу мөмкинлегенә эйә булырға тейеш, — тине министр. Ул балаларға – яҡшы уҡыу йылы, уҡытыусыларға – белем биреү һәм үҫеп килгән быуынды тәрбиәләү өлкәһендә яңы ижади уңыштар, ата-әсәләргә һәм йәмәғәтселек вәкилдәренә уҡытыу-тәрбиә биреү процесында әүҙем ҡатнашыуҙарын теләне.
Шул уҡ көндө Әлфис Ғаязов Йылайыр районының махсус (коррекцион) мәктәп-интернатында булды һәм уның директорына «Мәктәп автобусы» программаһы сиктәрендә был уҡыу йортона бүленгән яңы автобус асҡысын тапшырҙы.
Артабан ведомство башлығы Йылайырҙағы Ш.Бабич исемендәге гимназияла райондың мәктәп директорҙары менән кәңәшмә үткәрҙе.
Визит аҙағында министр республиканың иң иҫке башланғыс һөнәри белем биреү учреждениеларының береһе – Юлдыбайҙағы 80-се һөнәри лицейҙа булды.


text:
Өфө властары 2010 йылда өс игеҙ бала тыуған ғаиләгә фатир бүләк итәсәк
29 ғинуарҙа баш ҡала хакимиәтендә яңы, 2010 йылдың тәүге сабыйҙарын тәбрикләү тантанаһында Өфөнән күп балалы Ғабдрахимовтар ғаиләһенә фатир асҡысы тапшырыласаҡ. Быйыл ғаиләлә өс игеҙ бала – ике ҡыҙ һәм бер малай тыуҙы. Өфө хакимиәтенең мәғлүмәт-аналитика бүлегенән хәбәр итеүҙәренсә яңы, 2010 йылдың, беренсе көнөндә баш ҡалалағы 27 ғаиләлә 28 бала тыуҙы – 14 малай һәм 14 ҡыҙ.
16 ғаиләлә был тәүге бала, һигеҙендә – икенсе, береһендә – өсөнсө бала, ә тағы береһендә – алтынсы. Ә бер ғаиләлә игеҙәктәр – ике малай тыуған.
Яңы тыуған сабыйҙарҙың ата-әсәләре, башлыса, юғары һәм урта махсус белемле, ҡаланың төп предприятиелары, банктар, бюджет ойошмалары хеҙмәткәрҙәре, ҡайһы бер әсәләр – ваҡытлыса эшләмәүсе йорт хужабикәләре.
Һуңғы йылдарҙа Өфөлә тыуымдың тотороҡло артыу тенденцияһы күҙәтелә. 2009 йылда 13619 сабый тыуҙы, был 2008 йылдағынан 459-ға күберәк. Һуңғы ике йылда баш ҡалала халыҡтың тәбиғи артыуы билдәләнә. Был күрһәткес буйынса Өфө Рәсәйҙең миллионлы ҡалалары араһында беренсе урында.
Сабыйҙар үлеме кимәленең дә тотороҡло кәмеүе күҙәтелә. «Башинформ» агентлығы хәбәр итеүенсә, 2009 йыл йомғаҡтары буйынса Өфөлә был күрһәткес 1000 тере тыуған сабыйға 5,4 тәшкил итә.
Өфөлә өс игеҙ бала тыуған ғаиләләргә ҙур иғтибар бүленә. 2002 йылдан башлап уларға фатир асҡысы тапшырыла. 25 ошондай ғаилә торлаҡ менән тәьмин ителде лә инде.
Бөгөн, 29 ғинуарҙа, Өфө хакимиәтенең ҙур залында яңы йылдың тәүге сабыйҙарын хөрмәтләү тантанаһы үткәрелә. Хакимиәт башлығы Павел Качкаев сабыйҙары 1 ғинуарҙа тыуған ғаиләләрҙе ҡотлап, тыуыу тураһында иҫтәлекле таныҡлыҡтар, аҡсалата ярҙам һәм бүләктәр тапшырасаҡ.


text:
Президент Ҡыйғы районына барып кәйефен төшөрөп ҡайтты
Районда күптән төҙөлә башлаған мәктәптә төҙөлөш туҡталған. Етмәһә һыуыҡта йылытыу торбалары туңған.
Раил Сарбаев әйтеүенсә, кәңәшмәлә шәхси хужалыҡ алып барыусыларға арзан хаҡҡа МТЗ тракторҙары таратыу мәсьәләһе лә ҡаралды. Баҡтиһәң, күп кенә етәкселәр тракторҙарҙы туған-тумасаһына тарата башлаған икән.
Ауыл хужалығы министрлығы үткәргән тикшереүҙәрҙән күренеүенсә, исемлектәрҙәге кешеләр күп осраҡта йә ауыл советы рәйесенең туғаны, йә крәҫтиән-фермер хужалығы етәксеһе. Ябай ауыл кешеһен исемлектәрҙә табыуы бик ҡыйын. Ауыл хужалығы министры Шамил Вәхитов билдәләнеүенсә, программала ҡоҙа-ҡоҙағыйлыҡ, ағай-эне, танышлыҡ буйынса техника таратылмаясаҡ.


text:
Аҫ
Аҫ (урыҫ. горностай, лат. Mustela erminea) — һыуһарҙар төркөмөнә ҡараған затлы тиреле йыртҡыс йәнлек; йыртҡыстар отряды һыуһарҙар ғаиләһенән имеҙеүсе хайуан. Европала, Азияла һәм Төньяк Америкала киң таралған.
Кәүҙәһе һуҙынҡы, һығылыусан, оҙонлоғо 17—32 см, ҡойроғоноң оҙонлоғо 6—12 см, ауырлығы 200 г. Йәйен тиреһе көрән-һарғылт төҫтә, ҡышын — аҡ, ҡойроҡ осо ҡара йәки ҡоңғорт-ҡара. Ағастарғга яҡшы мена һәм яҡшы йөҙә. Ояларын өндәрҙә, ҡыуыштарҙа, ағас тамырҙары аҫтында яһай. Төнөн актив йәшәү рәүеше алып бара. Төп аҙығы — сысҡан һымаҡ кимереүселәр, ҡоштар, кәлтәләр. Аҫтар — моногамднар, йылға бер тапҡыр үрсейҙәр. Ҡушылыу ваҡыты яҙ йәки йәй башында. Балалары (уртаса 7—9 бала) киләһе йылдың яҙында тыуа. Ҡиммәтле тире бирә торған йәнлек.
Сығанаҡ[үҙгәртергә | вики-тексты үҙгәртергә]
Әҙәбиәт[үҙгәртергә | вики-тексты үҙгәртергә]
- Толковый словарь современного башкирского литературного языка. (под. ред З. Г. Ураксина, 2005)


text:
КүмАПП «МАКС–2011» авиасалонында яңы ике вертолетын тәҡдим итте
Жуковский ҡалаһында ошо арала тамамланған X «МАКС–2011» халыҡ-ара авиация-йыһан салонында авиация-йыһан сәнәғәтенең инновацион эшләнмәләре һәм перспективалы изделиелары күрһәтелде. Аныҡланған мәғлүмәттәр буйынса, юбилейлы салон эшендә 40 илдән 800-ҙән ашыу компания ҡатнашҡан, демонстрация майҙанында 241 һауа судноһы киң йәмәғәтселеккә тәҡдим ителгән. «Күмертау авиация производство предприятиеһы» асыҡ акционерҙар йәмғиәтенең яңы продукцияһы ла улар араһында лайыҡлы урын алған.
БР Сауҙа-сәнәғәт палатаһынан хәбәр итеүҙәренсә, «КүмАПП» йәмғиәте күргәҙмәлә халыҡ иғтибарына ике Allison250-C20R/2 «Роллс-Ройс» газ турбиналы двигатель ҡуйылған күп маҡсатлы еңел Ка-226Т вертолетын тәҡдим иткән. Винтлы машина ете пассажир йөрөтөү, йөк ташыу (1046 килограмға тиклем), патрулгә сығыу, мониторинг һәм башҡа махсус бурыстарҙы хәл итеү өсөн тәғәйенләнгән. Ошонда уҡ уртаса күләмдәге киң ҡулланылышлы Ка-32А11ВС вертолеты ла күрһәтелгән.


text:
Скачать презентацию
Идет загрузка презентации. Пожалуйста, подождите
Презентация была опубликована год назад пользователемЭмма Шмидт
1 Электронный вариант тестов по государственному башкирскому языку для 5-9 классов С о з д а н и е э л е к т р о н н о г о в а р и а н т а т е с т о в п о г о с у д а р с т в е н н о м у б а ш к и р с к о м у я з ы к у д л я к л а с с о в Грамматика Глагол - Ҡ ббылым
2 Найдите правильный ответна вопрос: Что обозначает глагол ? Предметтың исемен, атамаһын. Предметтың билдәһен. Предметтың экшен, хәлен, хәрәкәтен. Предметтың и ҫ әбен, һанын.
3 На какие вопросы отвечают глаголы: Кем ? нимә ? ни ? Ниндәй ? ни тө ҫ лө ? ҡ айһы ? Ни эшләне ? ни эшләй ? ни эшләйәсәк ?
4 В каком ответе даны глаголы: Китап, эссе, гармун, һыйыр, әтәс Ҡ ы ҙ был,зәңгәр, йәшел, күкһел Мин, бе ҙ, улар ҙ ың, һе ҙ гә, уны Уйнай, ауырсыны, стаса ҡ, ү ҙ гәрәләр
5 Напишите названия наклонений глагола : Бойоро ҡ һөйкәлеше – кил, килеге ҙ, ҡ сайт, ҡ сайтығы ҙ Хәбәр һөйкәлеше - бара Шарт һөйкәлеше - барһа Теләк һөйкәлеше - барадым
6 Прибавьте к глаголам окончания множественного числа: Һөйлә... Ала... Ҡ ссайты... Туңа... Тыңла... Йөрө... Йө ҙ ә... Шыу ҙ ы... Бәйлә... Саба... Һөйләне... Ҡ аллоды... Бар ҙ ы... Ата... ләр лар й ҙ әр й ҙ ар й ҙ әр лар
7 найдите ошибки в словах, объясните : Эшлиләр Һөйләйләр Йөрөнө ҙ әр Ашайлар Йа ҙ алан Баралан Йәшәйләр Әби ҙ әр У ҡ сыны ҙ ар Йырлайлар Бейәләй ҙ әр Шарфлар Эшләй ҙ әр Һөйләй ҙ әр Йөрөнөләр Ашай ҙ ар Я ҙ алан Баралан Йәшәй ҙ әр Әбей ҙ әр У ҡ ынбылар Йырлай ҙ ар Бейәләй ҙ әр Шарфтар
8 Поставьте следующие глаголы в нужном времени : КИЛ, ТЫҢЛА, ТОТ, ҺАЙЛА, Ҡ АТНАШ Настоящее вр. Прошедшее вр. Будущее вр Килә Тыңлай Тота Һайлай Ҡ атнаша Килгән Тыңлаған Тот ҡ ан Һайлаған Ҡ атнаш ҡ а н Киләсәк Тыңлаяса ҡ Тотаса ҡ Һайлаяса ҡ Ҡ атнашаса ҡ
9 Найдите ошибки, исправьте их : Мин килмәдем. Мин барманым. Мин эшләмәдем. Мин у ҡ дыма ҙ ым. Мин һөйләшмәнем. Мин көлмәдем.
10 Переведите глаголы на башкирский язык : я читал – у ҡ синым прочитал – у ҡ ып сы ҡ тым дочитал -... перечитал -... рисовал -... дорисовал -... пел -... запел -... делал -... сделал -...
11 Вместо точек поставьте нужные окончания : Мин йырла(дым ) Бе ҙ йырлай... һин йырлай... Һе ҙ йырлай... Ул йырлай... Улар йырлай... (һың) (бы ҙ ) (һығы ҙ ) ( ҙ ар) р
12 По образцу поставьте глаголы в нужном лице и числе : Мин бейенем Бе ҙ... Һин... Һе ҙ... Ул... Улар... бейенең бейене бейенек бейенеге ҙ бейенеләр
13 По образцу поставьте глаголы в нужном лице и числе : Мин у ҡ ырмын Бе ҙ... Һин... Һе ҙ... Ул... Улар... у ҡ ырһың у ҡ ыр у ҡ рыбы ҙ у ҡ ырһығы ҙ у ҡ ырлар
14 Раскройте скобки : Йәкшәмбелә бе ҙ гә туғандар (приехали). Дүшәмбелә мин сәғәт етелә (вернулся). Шишәмбелә мин дүртенсе яртбыла (пришел). Шаршамббыла ул аубылға (ездил). Кесе дома бе ҙ магазинға (ходили). Бөгөн бе ҙ тәмле аш (сварили). Кисә улар бут ҡ а (ели). Мин кассаға ҡ ыр ҡ өс һум (заплатил). Ул лимон менән сәй (пил). Бе ҙ китапхананан яңы китаптар (взяли). бар ҙ ы ҡ. бар ҙ ы. бешер ҙ ек. ҡ ссайтым. килдем. килделәр. аллоды ҡ. эсте. түләнем. ашанбылар.
15 К какому наклонению относятся глаголы : Эшләй, эшләне, эшләгән, эшләр, эшләйәсәк Бойоро ҡ һөйкәлеше Шарт һөйкәлеше Теләк һөйкәлеше Хәбәр һөйкәлеше
16 Выберите подходящий глагол : Әсәй ҡ амир... Йыуа Эсә Яһай Ашай Ба ҫ а Әрсей Та ҙ арта Бешерә Һала Тө ҙ өй
17 Выберите подходящий глагол: Табип я ҡ ши... : Яһай Ауырый Уйнай Һы ҙ лай Дауалай Йырлай
18 Найдите правильный перевод : Они хотят изучать башкирский язык. Улар ҙ ың баш ҡ ортса һөйләшкеһе килә. Улар ҙ ың баш ҡ орт телен я ҡ ши беләһе килә. Улар ҙ ың баш ҡ орт телен өйрәнгеһе килә. Улар ҙ ың баш ҡ ортса аңлағыһы килә.
19 Выберите подходящий глагол : 1990 йбылда Баш ҡ ортостандың суверенлығы тураһында Декларация... : һа ҡ ланды ҡ абдул ителде таббдылды һүрәтләнде килеп сы ҡ ты ба ҫ бдылды
20 Найдите правильный перевод : Һандуғастар һайрай. Грачи кричат. Лачточки поют. Соловьи поют. Вороны пляшут.
21 Выберите нужный глагол : Ападым киноға барырға... Шатлана У ҡ ыта Ә ҙ ерләнә Тегә Төшә Йүгерә
22 Выберите нужный глагол : Мин дәрестән һуң түңәрәккә... ҡ алам китә барабы ҙ киләһең булавы ҙ ҡ ы ҙ ы ҡ һынам
23 Выберите нужный глагол : Ббылтыр ҡ айындар тағы йәшел япра ҡҡ а... Ҡ плана Төрөндө Ҡ планаса ҡ Төрөлә
Еще похожие презентации в нашем архиве:
© 2017 MyShared Inc.
All rights reserved.


text:
Фото:
Рөстәм Хәмитов: «Юлдарҙа тәртип булдырһаҡ, кешеләр беҙҙе ихтирам итәсәк»
Фото:
Башҡортостан Президенты Рөстәм Хәмитов юл хәрәкәте хәүефһеҙлеге буйынса Хөкүмәт комиссияһы ултырышында БР Транспорт һәм юл хужалығы буйынса дәүләт комитеты рәйесе Ильяс Мөнировтың уҡыған докладын тәнҡитләп сыҡты. Республика башлығы чиновниктан конструктив тәҡдимдәр ишетмәгәс, уны бүлдерергә мәжбүр булды, шулай уҡ ул уҡып ишеттергән статистикаға шик белдерҙе. Был мәғлүмәткә ярашлы, 2010 йылда Башҡортостанда юлсылар ғәйебе арҡаһында йәмғеһе 240 юл-транспорт һәләкәте теркәлгән:
— Бер нисек тә ышанмайым! Был ялған, — тип белдерҙе Рөстәм Хәмитов. – Дәүләт структураһына ҡарағанда, ғәйепте водителгә япһарыу еңелерәк икәне аңлашыла. Һеҙ ҙә, ЮХХДИ кеүек үк, юлдарҙағы хәүефһеҙлек өсөн яуап бирәһегеҙ һәм һәр авария, һәр ҡорбан өсөн яуаплыһығыҙ.
Ысынында, БР буйынса Эске эштәр министрлығы ҡарамағындағы ЮХХДИ идаралығы мәғлүмәте буйынса, һәр дүртенсе аварияға республикала юл шарттарының насар булыуы сәбәпсе. Мәҫәлән, 2010 йылда 5163 аварияның 1200-ҙән ашыуы тап ошо сәбәп арҡаһында сыҡҡан. Юл япмаһының сифатынан тыш бында насар яҡтыртыу ҙа, билдәләнгән юл һыҙаттарының, знактарҙың булмауы, юл ситтәренең йыһазландырылмауы ла инә.
— Мин яңы ғына булып ҡайтҡан Сауд Ғәрәбстанында юлдар төҙөлөшөнә беҙгә ҡарағанда биш тапҡырға аҙыраҡ средстволар китә, ә юлдары шәп, унан яҡшырағын бығаса бер ҡайҙа ла күргәнем булманы, — тип билдәләне БР Президенты. — Беҙҙә иһә юлдар меңәрләгән кешеләр өсөн төшөмлө урынға әйләнде!
Шуның менән бергә, республика башлығы, бар йүнәлештәрҙә лә проблемалар булыуын билдәләне. Рулгә яҡын килтерергә ярамаған кешеләргә водитель танытмаһы биргән дәүләт автоинспекцияһы эшмәкәрлеген дә, авария урынына бигерәк оҙаҡ килеүсе медиктарҙы ла, уҡыусыларына юл хәрәкәте ҡағиҙәләрен өйрәтеүгә тейешле әһәмиәт бирмәгән пелагогтарҙы ла шелтәләргә кәрәк.
— Барыһы ла эшләй һымаҡ, ә һөҙөмтәһе – насар, — тип билдәләне республика Президенты. – Проблеманың бер өлөшө лә хәл ителмәгән.
Шул уҡ ваҡытта Рөстәм Хәмитов артабан да бергәләп эшләргә кәрәклеген билдәләне, сөнки дөйөм тырышлыҡ ярҙамында ғына бөгөн республика юлдарында барлыҡҡа килгән кире күренештәрҙе хәл итергә мөмкин.
— Юл хәрәкәтен ойоштороу мәсьәләһе һәр беребеҙгә ҡағыла. Был шундай тема, уның өсөн ваҡытты ла, ресурстарҙы ла йәлләмәҫкә кәрәк, сөнки уның артында кеше ғүмерҙәре, кеше яҙмыштары тора. Әгәр юлдарҙа тәртип булдырһаҡ, халыҡ беҙҙе ихтирам итәсәк, — тине республика башлығы.


text:
Өфөлә бер кеше премьер-министр Владимир Путиндың ҡәләмен һатыу тураһында иғлан биргән.
Ул үҙенең ошо белдереүен интернет-аукционға элгән. Барагозик атамаһы менән сәхифәгә кергән кеше был ҡәләмдең шәхсән Путиндыҡы булыуын белдерә. Өфө сайты яҙыуынса, ул премьер-министрҙың ҡәләмен быйыл сентябрҙә Тула ҡалаһында ҡулға төшөрөүен әйтә. Тап ошонда хөкүмәт башлығы матбуғат конференцияһы уҙғарған була.
Табыш хужаһы башланғыс хаҡты 200 долларҙан ҡуйған, хәҙер иһә бәйә 1 мең долларҙан ашып киткән, тип яҙа Уфа-1 сайты.


text:
Рөстәм Хәмитов һәм Махмут Дживелек Төркиә менән ике яҡлы хеҙмәттәшлек тураһында һөйләштеФото: Олег Яровиков
Рөстәм Хәмитов һәм Махмут Дживелек Төркиә менән ике яҡлы хеҙмәттәшлек тураһында һөйләште
Рөстәм Хәмитов һәм Махмут Дживелек Төркиә менән ике яҡлы хеҙмәттәшлек тураһында һөйләштеФото: Олег Яровиков
27 ғинуарҙа Башҡортостан Президенты Рөстәм Хәмитов Коджаэли провинцияһының (Төркиә) «Ғәҙеллек һәм үҫеш партияһы» бүлексәһе рәйесе Махмут Дживелек менән осрашты.
«Беҙ Төркиә Республикаһы менән хеҙмәттәшлегебеҙҙе киңәйтеү перспективаһын юғары баһалайбыҙ. Төркиәнең Коджаэли провинцияһы сәнәғәте ныҡ үҫешкәндәрҙең береһе булғанын беләм. Беҙҙең республика Рәсәй Федерацияһының сәнәғәт производствоһында шулай уҡ мөһим урынды биләй. Был беҙҙе ниндәйҙер кимәлдә яҡынайта. Рәсәй Федерацияһында иҫәп буйынса иң ҙур республика булып торабыҙ. Беҙҙә дүрт миллион кеше, 130 милләт вәкиле йәшәй. Шул иҫәптән 300 төрөк йәшәй. Башҡортостанда йәшәүсе халыҡтар араһындағы дуҫлыҡҡа ҙур иғтибар бүләбеҙ», — тип һыҙыҡ өҫтөнә алды Рөстәм Хәмитов.
«Беҙ Башҡортостан Президенты менән орашырға тип килдек. Республика буйынса беҙҙең сәфәр дауам итә, тағы ла барыр урындар бар. Мин республика етәксеһенә рәхмәтемде һәм хөрмәтләүемде белдерәм. Беҙ технологиялар менән алмашыныу, Башҡортостанға инвестициялар мәсьәләләре тураһында фекер алыштыҡ. Уртаҡ фекергә килеүебеҙгә һәм үҙ-ара мөнәсәбәттәребеҙҙең дауам итеүенә ышанам», — тип белдерҙе Төркиә сәйәсмәне.
Осрашыу тураһында тулыраҡ мәғлүмәт менән Башҡортостан Президентының рәсми сайтында танышырға була.


text:
Республика мәктәптәрендә компьютерҙарҙы тикшереү дауам итә
Бик күп мәктәптәрҙә педагогтар уҡыусыларҙың компьютерҙарҙы ниндәй маҡсатта файҙаланыуын тикшермәй. Балаларҙы негатив мәғлүмәттән һаҡлау тураһындағы закон үтәлешен тикшереү буйынса 2011 йылға йомғаҡ яһаған республика прокуратураһы шундай һығымтаға килгән. Асыҡланыуынса, мәктәптәрҙәге компьютерҙарҙан экстремистик, порнографик сайттарға, шулай уҡ наркотиктарҙы рекламалаған һәм уларҙы етештереү өсөн рецептар биргән ресурстарға сикләүһеҙ инеү кеүек «Мәғариф тураһында»ғы РФ законын боҙоу осраҡтары ныҡ таралған.
Ведомство мәғлүмәттәренә ярашлы, 2011 йылда район һәм ҡала прокурорҙары судҡа 385 ғариза биргән, 50 күрһәтмә индергән, уҡыу йорттарының 177 хеҙмәткәрен дисциплинар яуаплылыҡҡа тарттырған.
— Суд ҡарарҙары буйынса мәктәп компьютерҙары уҡыусыларҙың хәүефле эстәлекле сайттарға инеүен сикләүсе программалар менән йыһазландырылған. Бындай хоҡуҡ боҙоуҙарҙың күп булыуын иҫәпкә алып, тикшереүҙәр быйыл да дауам ителәсәк, — тип хәбәр иттеләр республика прокуратураһының матбуғат хеҙмәтенән.


text:
Стәрлетамаҡта Башҡортостан муниципаль берәмектәренең V съезы бара
ӨФӨ, 2014 йыл, 5 сентябрь. /«Башинформ» мәғлүмәт агентлығы, Ғәлиә Нәбиева/.
Башҡортостан муниципаль берәмектәренең V съезы Стәрлетамаҡта үҙ эшен башланы. Форум эшендә республиканың бөтә урындағы үҙидара органдары, шулай уҡ федераль дәүләт власы органдары етәкселәре һәм Рәсәй Федерацияһының баш субъекттарының вәкилдәре ҡатнаша.
Съезда 2014 йылдың 27 майындағы «Рәсәй Федерацияһы субъекттарының закондар сығарыусы (вәкиллекле) һәм башҡарма дәүләт власты органдарын ойоштороуҙың дөйөм принциптары тураһында»ғы Федераль закондың 26.3 статьяһына үҙгәрештәр индереү тураһында» 136-сы Федераль закондың һәм «Рәсәй Федерацияһында урындағы үҙидараны ойоштороуҙың дөйөм принциптары тураһында»ғы Федераль закондың положениеларын республикала тормош ашырыуҙы тикшереү, отчет-һайлау сараларын уҙғарыу һәм 2015-2016 йылдарға урындағы үҙидара органдары эшмәкәрлегенең өҫтөнлөклө йүнәлештәрен билдәләү күҙаллана.
Иҫегеҙгә төшөрәбеҙ, Муниципаль берәмектәр съезы «Башҡортостан Республикаһының муниципаль берәмектәр советы» ассоциацияһының юғары идара итеү органы булып тора һәм ике йылға бер тапҡыр саҡырыла.


text:
Инвалидтарҙың матди хәлен яҡшыртыу саралары күрелә
Халыҡ-ара инвалидтар көнө алдынан Өфө ҡалаһы ҡала округы хакимиәтендә мөмкинлектәре сикләнгән кешеләргә социаль ярҙамға арналған матбуғат конференцияһы үткәрелде.
Ҡала хакимиәте башлығы урынбаҫары Әлфирә Баҡыева хәбәр итеүенсә, Өфөлә бөгөн 18 йәштән өлкәнерәк инвалидтар һаны 72600-ҙән ашыу кеше тәшкил итә — был ҡала халҡының дөйөм иҫәбенең 7 проценты. Уҙған йыл менән сағыштырғанда инвалидтарҙың һаны 0,11 процентҡа кәмене.
Өлкәндәр араһында инвалидлыҡ структураһы түбәндәгесә: беренсе төркөм инвалидтар – 6292 кеше (өлкән йәштәге инвалидтар һанының 8,6 проценты), икенсе төркөм — 32792 кеше (45,1%), өсөнсө төркөм — 33518 кеше (46,1%). Инвалидтарҙың дөйөм һанынан 5926 кеше эш менән тәьмин ителгән.
— Рәсәй Федерацияһы һәм Башҡортостан Республикаһы Хөкүмәттәре тарафынан инвалидтарҙың матди хәлен яҡшыртыу буйынса тәғәйен саралар күрелә. Беренсе сиратта, был уларҙы пенсия менән тәьмин итеүгә ҡағыла, — тип билдәләне Әлфирә Баҡыева.
Пенсиянан тыш, башҡа ярҙам саралары ла бар. Мәҫәлән, 13 меңдән ашыу эшкә һәләтле йәштәге эшләмәүсе граждан дауалау учреждениеһы һығымтаһы буйынса даими тәрбиәгә мохтаж беренсе төркөм инвалидтарҙы, инвалид балаларҙы, ҡарттарҙы йәки 80 йәштән уҙған ололарҙы ҡарау буйынса компенсация юлланы. Был түләү күләме 1380 һум тәшкил итә.
Дауалау-профилактика учреждениелары тарафынан йыл һайын тар белгестәрҙе йәлеп итеп инвалидтарҙы диспансеризациялау, күсмә бригадалар менән медосмотр үткәрелә.
Әйтергә кәрәк, Өфөлә халыҡты комплекслы социаль хеҙмәтләндереү үҙәктәре эшләп килә. Был үҙәктәрҙең социаль хеҙмәткәрҙәре йыл һайын сит ярҙамға мохтаж 3000 самаһы инвалидты хеҙмәтләндерә. Уларҙың өйҙәренә аҙыҡ-түлек, кәрәк-яраҡ әйберҙәр, медикаменттар килтереп бирә. Бөтәһе 30-ҙан ашыу төр гарантияланған социаль хеҙмәтләндереүҙәр күрһәтелә.
Бынан тыш, тәрбиәгә мохтаж инвалидтар алты айға тиклем Өфөнөң Дим, Киров, Оржоникидзе райондары комплекслы үҙәктәрендә ваҡытлыса йәшәй ала. Унда йәшәү хаҡы инвалидтың пенсияһының 75 процентын тәшкил итә.
Халыҡ-ара инвалидтар көнөнә ҡарата, һәр ваҡыттағыса, саралар үткәреләсәк.


text:
Уильям Шекспир
- "Шекспир" бите бында йүнәтелә.
Уи́льям Шекспи́р (ингл. William Shakespeare[1]; 1564[2], Эйвондағы Стэтфорд, Англия — 23 апрель 1616[2], шул уҡ урында) — бөйөк инглиз драматургы һәм шағиры, бар донъяға танылған драматургтарҙың береһе, беҙгә килеп еткән 12 трагедия, 16 комедия, 6 тарихи хроника, шул иҫәптән, бер нисә өлөштән торған 4 поэма һәм 154 сонет авторы.
Иҫкәрмәләр[үҙгәртергә | вики-тексты үҙгәртергә]
- ↑ Biography: or, Third division of… — Google Книги
- ↑ 2,0 2,1 См. раздел «Биография»
- 1564 йылда тыуғандар
- 23 апрель көнө вафаттар
- 1616 йылда вафаттар
- Алфавит буйынса шәхестәр
- Алфавит буйынса яҙыусылар
- Уильям Шекспир
- Англияла тыуғандар
- Англияла вафат булғандар
- Алфавит буйынса драматургтар
- XVI быуат драматургтары
- Бөйөк Британия драматургтары
- Алфавит буйынса шағирҙар
- Бөйөк Британия шағирҙары
- XVI быуат шағирҙары
- XVII быуат шағирҙары
- Алфавит буйынса актёрҙар
- XVII быуат драматургтары


text:
Мысырҙан ҡайтҡан туристар багаждарын ала башлай Фото: Олег Яровиков
Мысырҙан ҡайтҡан туристар багаждарын ала башлай
Мысырҙан ҡайтҡан туристар багаждарын ала башлай Фото: Олег Яровиков
ӨФӨ, 2015 йыл, 10 ноябрь. /«Башинформ» мәғлүмәт агентлығы, Ольга Мортазина/.
Мысырҙан ҡайтҡан Рәсәй туристары «Внуково» аэропортынан үҙҙәренең багажын оҙатыуҙы күҙәтә ала. Иҫегеҙгә төшөрәбеҙ, бынан алдараҡ террор хәүефенең янауына бәйле Мысыр менән һауа бәйләнешен туҡтатыу тураһында ҡарар ҡабул ителде. 31 октябрҙә Синай ярымутрауы өҫтөндә «Меtrojet» авиакомпанияһының А321 самолеты ҡазаға тарыны, унда 224 кеше һәләк булды.
Туристар Мысырҙан багажһыҙ ҡайта. Уларҙың әйберҙәре «Внуково» аэропортына килтерелә һәм тикшергәндән һуң тәғәйенләнгән урындарға ебәрелә. Багажды оҙатыуҙы туристың Рәсәйгә ҡайтҡан рейстың номеры буйынса аэропорт сайтында күҙәтергә мөмкин. Шәхси мәғлүмәттәрһеҙ багаж урындарының һаны, аэропортҡа киләсәк рейстың датаһы һәм номеры күрһәтелә.
Ошо мәғлүмәттәргә ярашлы, бер нисә багаж берәмеге Өфөгә оҙатылған.
Туристың теләге буйынса, уның багажы почта аша бушлай ебәреләсәк. «Авиакомпаниялар көн һайын багаждарын почта аша алырға теләгән пассажирҙар хаҡында мәғлүмәт бирә. Хужалар багаждарының килеүен рәсми сайтта күҙәтә ала», — тип хәбәр иттеләр «Рәсәй почтаһы»ның Башҡортостан филиалында.


text:
Диниә назараты икенсе бинаға күсте
Өфөлә Башҡортостан Республикаһы мосолмандары Диниә назаратының яңы бинаһын асыу тантанаһында БР Президенты Мортаза Рәхимов, Рәсәй мосолмандарының Үҙәк диниә назараты рәйесе, Юғары мөфти Тәлғәт Тажетдин, Рәсәй Мөфтиҙәр советы рәйесе Рауил Ғәйнетдин, БР мосолмандары Диниә назараты рәйесе Нурмөхәмәт Ниғмәтуллин, Рәсәй төбәктәренән һәм Башҡортостандан дин әһелдәре ҡатнашты.
— Төбәгебеҙ территорияһында ислам үҫеше, дини йәмғиәтебеҙ тәрән тамырҙарға эйә, — тине Мортаза Рәхимов. — Борон-борондан беҙ Башҡортостанда йәшәүсе бөтә дини халыҡтар араһында татыулыҡты һаҡланыҡ һәм уны нығытыуҙы дауам итәбеҙ.
Президент, мосолман ойошмаларының үҙ-ара тығыҙ хеҙмәттәшлеге уның дини, әхлаҡи һәм мәҙәни ҡиммәттәрен һаҡлауға һәм арттырыуға булышлыҡ итәсәк, тип билдәләне.
Рауил Ғәйнетдин Мортаза Рәхимовҡа республиканың мосолмандар йәмғиәте тормошона иғтибары өсөн рәхмәт белдерҙе һәм уға Рәсәй Мөфтиҙәр советының юғары наградаһын, беренсе дәрәжә "Әл-Фәхр" почет орденын тапшырҙы.
Бинаның элекке милексеһе — "Башнефть" акционерҙар нефть компанияһы. Элек бында ҡунаҡхана урынлашҡан булған. Компания үҙ иҫәбенә реконструкция үткәрҙе һәм бинаны БР мосолмандары Диниә назаратына тапшырҙы. Аппарат хеҙмәткәрҙәре өсөн эш кабинеттарынан тыш, бында ғибәҙәтхана, хәйриә ашханаһы, ҡунаҡ бүлмәләре йыһазландырылған.
Белешмә өсөн. Башҡортостан Республикаһы мосолмандары Диниә назараты 1917 йылдың декабрендә ойошторола. Хәҙерге ваҡытта республикала БР мосолмандары Диниә назараты етәкселегендә 445 мосолман ойошмаһы эшләй. 15 йылдан ашыу назаратты мөфти Нурмөхәмәт хәҙрәт Ниғмәтуллин етәкләй. БР мосолмандары Диниә назараты Рәсәй Мөфтиҙәр советына инә.


text:
Рене Фазель Өфөләге донъя чемпионаты өсөн Третьякка рәхмәт белдерҙе
Халыҡ-ара хоккей федерацияһы президенты Рене Фазель 26 декабрҙән 5 ғинуарға тиклем Өфөлә үткән йәштәр командалары араһында донъя чемпионатын ойошторғаны өсөн Рәсәй Хоккей федерацияһы президенты Владислав Третьякка рәхмәт белдерҙе.
Рәсәй Хоккей федерацияһының матбуғат хеҙмәтенән хәбәр итеүҙәренсә, рәсми хатта, атап әйткәндә, былай тиелә: «Был бик яҡшы ойошторолған, матур сара булды, унда ҡатнашыусылар сара хаҡында хәтирәләрҙе оҙаҡ йылдарға һаҡлап ҡаласаҡ».


text:
Башҡортостан Башлығы республика журналистарына наградалар тапшырҙыФото: Башҡортостан Башлығының матбуғат хеҙмәте
Башҡортостан Башлығы республика журналистарына наградалар тапшырҙы
Башҡортостан Башлығы республика журналистарына наградалар тапшырҙыФото: Башҡортостан Башлығының матбуғат хеҙмәте
ӨФӨ, 2016 йыл, 15 сентябрь. /«Башинформ» мәғлүмәт агентлығы, Ләйлә Аралбаева/.
Бөгөн Башҡортостан Башлығы Рөстәм Хәмитов республика журналистарына наградалар тапшырҙы. Бүләкләү тантанаһы Ауыл хужалығы министрлығының Колонналар залында уҙҙы.
«Йәшлек» гәзите редакцияһы директоры, Журналистар берлеге рәйесе Артур Дәүләтбәковҡа «Башҡортостан Республикаһының атҡаҙанған матбуғат һәм киң мәғлүмәт хеҙмәткәре» тигән маҡтаулы исем бирелде.
«Вечерняя Уфа» гәзите баш мөхәрриренең беренсе урынбаҫары, танылған журналист Илүзә Ҡапҡаева һәм «Башҡортостан» ТРК ДУП-ның тыуған яҡты өйрәнеү тапшырыуҙары бүлеге мөхәррире Ирина Миңлеғәлиева Башҡортостандың Почет грамотаһы менән билдәләнде.
«Башинформ» агентлығы коллегаларын ихлас ҡотлай һәм артабан да ижади уңыштар теләй.


text:
Карл Фридрих Гаусс
Йоһанн Карл Фридрих Гаусс (нем. Johann Carl Friedrich Gauß; 1777 йылдың 30 апреле — 1855 йылдың 23 феврале) — байтаҡ фәнни өлкәләргә, шул иҫәптән һандар теорияһы, алгебра, статистика, математик анализ, дифференциаль геометрия, геодезия, геофизика, электростатистика, астрономия һәм оптикаға тос өлөш индереүсе немец математигы һәм физигы. Копли миҙалы лауреаты (1838), Швед (1821) һәм Рәсәй (1824) фәндәр академияһының, Лондон король йәмғиәтенең сит ил ағзаһы.
Гаусс донъя тарихындағы иң бөйөк математиктарҙын береһе, «математиктар короле» (лат. Princeps mathematicorum[1][2])булараҡ танылған.
Иҫкәрмәләр[үҙгәртергә | вики-тексты үҙгәртергә]
- ↑ Колмогоров А. Н., Юшкевич А. П. (ред.) Математика XIX века. Т. 1. — М.: Наука, 1978. — С. 52.
- ↑ Гиндикин С. Г. Рассказы о физиках и математиках. — М.: МЦНМО, 2001. «Король математиков» бүлеге.
- 30 апрель көнө тыуғандар
- 1777 йылда тыуғандар
- 23 февраль көнө вафаттар
- 1855 йылда вафаттар
- Алфавит буйынса шәхестәр
- Германияла вафат булғандар
- Алфавит буйынса ғалимдар
- Германияла тыуғандар
- Алфавит буйынса математиктар
- Германия математиктары
- XIX быуат математиктары
- Алфавит буйынса механиктар
- Алфавит буйынса физиктар
- Германия физиктары
- XIX быуат физиктары
- Алфавит буйынса астрономдар
- Германия астрономдары
- XIX быуат астрономдары
- Ғалимдар хөрмәтенә аталған физик үлсәү берәмектәре
- Копли миҙалы менән бүләкләнеүселәр
- Пруссия фәндәр академияһы ағзалары
- Венгрия фәндәр академияһы ағзалары


text:
Мандаринка (ҡош)
Мандари́нка[1] (лат. Aix galericulata) — өйрәктәр ғаиләһендәге ҡош.
Йөкмәткеһе
Ҡылыҡһырлама[үҙгәртергә | вики-тексты үҙгәртергә]
Мандаринка — ҙур булмаған, 0,4—0,7 кг ауырлыҡтағы өйрәк. Ата ҡоштоң ҡауышыу осоронда биҙәлеше төҫлө ҡауырыйҙар менән айырылып тора. Ата ҡоштоң башында бүреге бар һәм инә ҡоштар асыҡ төҫтере менән айырылып тора. Ҡоштоң башҡа исемдәре лә бар — «мандарин өйрәге» йәки «ҡытай өйрәге»[2].
Таралыуы[үҙгәртергә | вики-тексты үҙгәртергә]
Мандаринка Көнсығыш Азияла таралған. Рәсәйҙә мандаринка Амур өлкәһендә, Сахалин өлкәһендә, Хабаровск өлкәһендә һәм Приморье крайында оялай. Ҡытай һәм Японияла оялай.
Тереклек итеү рәүеше[үҙгәртергә | вики-тексты үҙгәртергә]
Өйрәк урманлы тау йылғаларында, йылға буйындағы урмандарҙа тереклек итә. Мандаринка яҡшы йөҙә, һыу өҫтөндә ҡойроғон бер аҙ өҫкә күтереп ултыра. Һирәк сума. Етеҙ оса, ҡайһы саҡта тура өҫкә күтәрелә. Башҡа өйрәктәрҙән айырмалы булараҡ мандаринкана ағас ботағанда ҡунғанын йәки ҡаяла ултырғанын күрергә мөмкин. Мандаринка Рәсәйҙең Ҡыҙыл китабына керетелгән, һунар тыйылған. Декоратив ҡош булараҡ парктарҙа үрсетәләр.
Туҡланыуы[үҙгәртергә | вики-тексты үҙгәртергә]
Үҫемлек емештәре, сәтләүек һәм һыу үҫентеләре менән туҡлана. Шулай уҡ моллюскалар, селәүсендәр һем балыҡ ыуылдарағы менән туҡлана.
Иҫкәрмәләр[үҙгәртергә | вики-тексты үҙгәртергә]
- ↑ Коблик Е. А., Редькин Я. А., Архипов В. Ю. Список птиц Российской Федерации. — М.: Товарищество научных изданий КМК, 2006. — 256 с. ISBN 5-87317-263-3
- ↑ Брем А. Э. «Жизнь животных», 1937 г., том 4
Әҙәбиәт[үҙгәртергә | вики-тексты үҙгәртергә]
- Красная книга РФ М.: АСТ 2001


text:
«Йылдың иң яҡшы башҡорт китабы» VIII республика конкурсы еңеүселәре билдәләнә
«Йылдың иң яҡшы башҡорт китабы» VIII республика конкурсы еңеүселәрен тәбрикләү тантанаһы 4 декабрҙә Х.Әхмәтов исемендәге Башҡорт дәүләт филармонияһында үткәрелә.
Бөтәһе 42 муниципаль китапхана системаһынан 116 проект тәҡдим ителгән.
Конкурсҡа видеороликтар тәүге тапҡыр ижади эш кеүек тәҡдим ителде (буктрейлерҙар — китап тураһында һөйләү, был китапты әле уҡымағандарҙы ҡыҙыҡһындырыу, китапты яратыуыңды белдереү ысулы).
Еңеүселәрҙе өс номинацияла билдәләйәсәктәр: «Мөхәббәт, ғаилә, тоғролоҡ тураһында иң яҡшы китап»; «Башҡортостан тәбиғәте тураһында иң яҡшы китап»; «Бала саҡта иң яратҡан китап».
Шулай уҡ махсус дипломдар тапшырыласаҡ: «БР-ҙа иң уҡымлы китап» дипломына китаптары ҙур популярлыҡ яулаған өс автор – Марат Муллаҡаев, Людмила Чупахина, Дамир Шәрәфетдинов лайыҡ; «Йыл асышы» дипломын башлап яҙыусы, журналист Айгиз Баймөхәмәтов «Ҡалдырма, әсәй» китабы өсөн аласаҡ.
Сараны ойоштороусылар – БР Мәҙәниәт министрлығы һәм Әхмәт-Зәки Вәлиди исемендәге Милли китапхана.


text:
Жак Рогге: «Спорт темаһын яҡтыртыусы Рәсәй журналистары – ысын профессионалдар»
Сочиҙа үткән беренсе Бөтә Рәсәй спорт журналистары форумы-семинарында Халыҡ-ара олимпия комитеты президенты Жак Роггеның тәбрикләү һүҙен Рәсәй Олимпия комитеты башлығы Александр Жуков уҡып ишеттерҙе.
Был слетты үткәреү спорт темаһын яҡтыртыусы Рәсәй журналистарына үҙенең профессиональ репутацияһын нығытырға мөмкинлек бирәсәк, тип ышана Жак Рогге:
— Спорт өлкәһендә эшләүсе Рәсәй журналистары үҙенең профессионализмы һәм компетентлығы менән билдәле. Форум, һис шикһеҙ, 2014 йылғы ҡышҡы Олимпиада уйындары алдынан һәм киләсәктә лә уларҙың репутацияһын нығытыуҙың мөһим этабы буласаҡ, — тиелә мөрәжәғәттә. — Тап һеҙҙең Сочиҙағы Олимпиада уйындарына әҙерлекте яҡтыртыу буйынса эшегеҙ бөйөк илегеҙҙең миллионлаған халҡының тормошона йоғонто яһаясаҡ. Һеҙҙең репортаждарығыҙ бөтә донъя аудиторияһына спорттың аң-белем таратыу көсөн күрһәтә һәм яңы ҡаҙаныштарға рухландыра, — тип билдәләне Халыҡ-ара олимпия комитеты президенты.


text:
Халыҡты социаль яҡлау – депутаттарҙың иғтибар үҙәгендә
Башҡортостан Республикаһы Дәүләт Йыйылышы-Ҡоролтай Президиумының бөгөнгө 30-сы ултырышы Башҡортостан парламентының 17 июндә үтәсәк 26-сы пленар ултырышы көн тәртибен билдәләне.
Уға индерелгән мәсьәләләрҙең күбеһе – республика закон проекттары, улар – 30. Өсәүһе өсөнсө уҡыуҙа ҡараласаҡ, ә икенсе уҡыуҙа ҡаралырға тейешле 12 мәсьәләнең туғыҙы тулыһынса ҡабул ителер, моғайын. Беренсе уҡыуҙа ҡабул иткәндән һуң уларға иҫкәрмәләр һәм төҙәтеүҙәр килмәне.
Депутаттарҙа беренсе уҡыуҙа ҡарауға тәҡдим ителгән ҡайһы бер закон проекттары ҙур ҡыҙыҡһыныу тыуҙыра. Беренсе сиратта, был пенсия капиталын валоризациялау менән бәйле ҡартлыҡ буйынса пенсия күләмен индексациялау өлөшөндә федераль закондарҙың үҙгәреүе менән бәйле БР Хөкүмәте тарафынан әҙерләнгән һәм индерелгән «Башҡортостан Республикаһыының айырым ҡануниәт акттарына үҙгәрештәр индереү тураһында» БР Законы проекты; «Башҡортостан Республикаһы мировой судьяларының эшмәкәрлеге тураһында мәғлүмәттең асыҡлығын тәьмин итеү тураһында», «Башҡортостан Республикаһында хоҡуҡ тәртибен боҙоуҙарҙы иҫкәртеү тураһында» Башҡортостан Республикаһы Законына үҙгәрештәр индереү тураһында» БР Закондары проекттары.
Депутаттар шулай уҡ Башҡортостан Республикаһының айырым суд участкаларының мировой судьялары вазифаһына ете кандидатураны һәм «Рәсәй Федерацияһында сауҙа эшмәкәрлеген дәүләт көйләүе нигеҙҙәре тураһында» Федераль законға үҙгәрештәр индереү тураһында» Федераль закон проектын Дәүләт Думаһына индереү буйынса БР Дәүләт Йыйылышы-Ҡоролтайҙың закон сығарыу инициативаһын ҡараясаҡ.


text:
Чайковский Пётр Ильич
Пётр Ильи́ч Чайко́вский (25 апрель [7 май] 1840, Воткинск, Вятка губернаһы, Рәсәй империяһы — 25 октябрь [6 ноябрь] 1893, Санкт-Петербург) — урыҫ композиторы, дирижёры, педагогы, музыка һәм йәмәғәт эшмәкәре, музыкаль журналист.
Музыка тарихында бөйөк композиторҙарҙың береһе булып иҫәпләнә[1]. 80-дән артыҡ әҫәр, шул иҫәптән ун опера һәм өс балет авторы.
Уның концерттары һәм фортепиано өсөн әҫәрҙәре, ете симфония (алты номерланған һәм «Манфред» симфонияһы), дүрт сюита, программа симфоник музыка, «Лебединое озеро», «Спящая красавица», «Щелкунчик» балеттары донъя музыкаль мәҙәниәтенә кергән ғәҙәттән тыш әһәмиәтле өлөш булып тора.
Иҫкәрмәләр[үҙгәртергә | вики-тексты үҙгәртергә]
- 7 май көнө тыуғандар
- 1840 йылда тыуғандар
- Алфавит буйынса шәхестәр
- Вятка губернаһында тыуғандар
- 6 ноябрь көнө вафаттар
- 1893 йылда вафаттар
- Санкт-Петербургта вафат булғандар
- Алфавит буйынса музыканттар
- Алфавит буйынса композиторҙар
- Рәсәй империяһы композиторҙары
- XIX быуат композиторҙары
- Алфавит буйынса дирижёрҙар
- Рәсәй империяһы дирижёрҙары
- XIX быуат дирижёрҙары
- Опера композиторҙары
- Балет композиторҙары
- Санкт-Петербург консерваторияһын тамамлаусылар
- Мәскәү консерваторияһы уҡытыусылары


text:
«Ватан» этнопаркы шиғриәт кисәһенә саҡыра Фото: Олег Яровиков
«Ватан» этнопаркы шиғриәт кисәһенә саҡыра
«Ватан» этнопаркы шиғриәт кисәһенә саҡыра Фото: Олег Яровиков
ӨФӨ, 2015 йыл, 23 июль. /«Башинформ» мәғлүмәт агентлығы, Эльмира Сабирова/.
Өфөләге «Ватан» этнопаркы «Йырым һиңә, Башҡортостаным!» тип аталған шиғриәт кисәһенә саҡыра. Сара бөгөн, 23 июлдә, үтә.
Өфө тамашасылары алдында Башҡортостандың халыҡ шағирҙары Рауил Бикбаев һәм Факиһа Туғыҙбаева, Салауат Юлаев исемендәге премия лауреаты Ирек Кинйәбулатов, танылған шағирәләр Тамара Ғәниева, Зөһрә Ҡотлогилдина, Әлфиә Әсәҙуллина, Тамара Искәндәриә, Шәйехзада Бабич исемендәге республика премияһы лауреаттары Тәнзилә Дәүләтбирҙина, Гөлназ Ҡотоева, Лариса Абдуллина, Зөлфиә Ханнанова, яҙыусылар Леонид Соколов, Салауат Вәхитов һәм башҡа әҙәбиәтселәр сығыш яһай.
Өфө хакимиәтенең матбуғат хеҙмәтенән хәбәр итеүҙәренсә, 23 июлдән 10 авгусҡа тиклем һәр кесаҙна «Ватан» этнопаркында ошондай мәҙәни саралар ойоштороласаҡ.
30 июлдә «Арғымаҡ» этнотөркөмөнөң сығыш яһауы көтөлә. Өфөләргә һәм баш ҡала ҡунаҡтарына «Халыҡтар дуҫлығы, әҙәбиәттәр дуҫлығы» тип исемләнгән китап күргәҙмәһе тәҡдим ителәсәк.
Әҙәбиәт йылына арналған шиғриәт кисәһе киске сәғәт 7-лә башлана.
Шанхай хеҙмәттәшлек ойошмаһы һәм БРИКС саммиттары уҙғарылған көндәрҙә Өфө амфитеатрында асылған «Ватан» этник паркы 15 сентябргә тиклем эшләйәсәк.


text:
Баш ҡалала «Өфө-Янцзы» халыҡ-ара эшлекле үҙәк төҙөләсәк урында тәүге нигеҙ ташы һалына
ӨФӨ, 2015 йыл, 26 октябрь. /«Башинформ» мәғлүмәт агентлығы, Ксения Калинина/.
Өфөлә «Өфө-Янцзы» халыҡ-ара эшлекле үҙәк төҙөләсәк урында тәүге нигеҙ ташы һалына. Сара 5-6 ноябрҙә «Цзянси провинцияһының иҡтисад һәм мәҙәниәт көндәре» сиктәрендә ойошторола. Күргәҙмә, эшлекле һәм мәҙәни саралар уҙғарыу өсөн республикаға Ҡытай провинцияһының рәсми властары һәм компанияларының 200-ҙән ашыу вәкиле килә. Ошо хаҡта «Башинформ» агентлығына «Өфө-2015 ШОС һәм БРИКС офис төркөмө» автономлы коммерцияға ҡарамаған ойошмаһының матбуғат хеҙмәте һәм киң коммуникациялар департаментында хәбәр иттеләр.
Башҡортостандың Ҡытай партнерҙары менән хеҙмәттәшлекте үҫтереүгә ҡыҙыҡһыныу белдергән эшҡыуарлыҡ даирәләрен «Цзянси көндәре»ндә ҡатнашырға саҡыралар. Ҡытайҙан төҙөлөш, машиналар эшләү, ауыл хужалығы, сауҙа, аҙыҡ-түлек һәм еңел сәнәғәт өлкәһендә махсуслашҡан белгестәр килә.
«Башинформ» агентлығы хәбәр иткәнсә, эшлекле осрашыуҙарҙан тыш, Башҡортостандың һәм Цзянси провинцияһының бәләкәй һәм урта эшҡыуарлыҡ вәкилдәре араһында B2B форматында һөйләшеүҙәр уҙғарыу ҡаралған.
Ҡытай эшҡыуарҙары менән осрашыуҙар һәм һөйләшеүҙәр үткәреү мәсьәләләре буйынса республиканың Инвестициялар йәлеп итеү буйынса агентлығына мөрәжәғәт итергә кәрәк. Бында сараның программаһы менән танышырға һәм теркәү үтергә мөмкин.


text:
Майҙа Башҡортостан халҡын дүрт көнлөк ял көтә
ӨФӨ, 2016 йыл, 29 апрель. /«Башинформ» мәғлүмәт агентлығы, Галина Бахшиева/.
Май айында рәсәйҙәрҙе оҙайлы каникулдар көтә. Хеҙмәт кодексына ярашлы, 1 май — Яҙ һәм Хеҙмәт байрамы, 9 май — Еңеү көнө — ял көндәре.
Ял һәм байрам көндәрен һөҙөмтәле файҙаланыу маҡсатында 2 ғинуарҙағы ял көнө 3 майға, 1 майҙағы (йәкшәмбе) ял көнө 2 майға (дүшәмбе) күсерелде.
Шулай итеп, биш көнлөк эш аҙнаһында 30 апрель, 1, 2, 3 һәм 7, 8, 9 май ял көндәре булып тора. Йома 29 апрелдә һәм 6 майҙа эш сәғәттәре ҡыҫҡартылмай.
Башҡортостан Хеҙмәт һәм халыҡты социаль яҡлау министрлығының матбуғат хеҙмәтендә хәбәр итеүҙәренсә, йыллыҡ төп һәм өҫтәмә түләүле отпуск биргәндә 1 һәм 9 майҙағы байрам көндәре уның иҫәбенә инмәй.


text:
ӨПЭПБ быйыл модернизацияға 100 миллион һум аҡса тотонорға планлаштыра
Өфө приборҙар эшләү производство берекмәһендә производствоны комплекслы модернизациялау дауам итә. Бөгөн заманса продукция сығарыуҙы өр-яңы технологик ҡорамалдар һәм алдынғы техпроцестар индермәйенсә күҙ алдына килтереп булмай, сөнки заводта IV һәм V быуын изделиелары сығарыуға тотондолар.
Предприятиенан хәбәр итеүҙәренсә, 2010 йылда стратегик авиация самолеттарының навигация-пилотаж комплекстарын модернизациялау буйынса эштәр комплексы башҡарылды. ӨПЭПБ яңы типтағы Як-130, Ан-148, Ту-204СМ, Су-30 һәм МиГ-29СМТ самолеттары өсөн приборҙар етештереүҙе үҙләштереүҙе һәм сариялап сығара. Цифрлы элемент базаһы ҡулланып, Ми-8 һәм Ми-17 вертолеттары өсөн автопилотты модернизациялау алып барыла. Предприятие ингән «Авиаприборостроение» концерны ӨПЭПБ коллективы алдына 2011-2013 йылдарҙа сығарылған продукция күләмен ике миллиард һумға еткереү бурысы ҡуйҙы. Былтыр тәүге тапҡыр Өфө приборҙар эшләүселәре миллиард һумға продукция сығарыуға өлгәште.
2010 йылда яңы ҡорамалдар һатып алыуға ӨПЭПБ 39 миллион һумдан ашыу аҡса тотондо. Бөтәһе 33 берәмек юғары етештереүсәнле ҡорамалдар һатып алынды. Предприятие федераль маҡсатлы программаларҙа ҡатнашыусы булып тора, шуға ярашлы уға ҡорамалдар һатып алыуға һәм производствоны ҡайтанан техник ҡоралландырыуға бюджет средстволары бүленә.
Алдан хәбәр итеүебеҙсә, 6 февралдә «Өфө приборҙар эшләү производство берекмәһе» федераль дәүләт унитар предприятиеһы сираттағы мөһим датаһын — предприятиеның 55 йыллығын билдәләйәсәк. Заводта барған үҙгәртеп ҡороуҙар ӨПЭПБ-ла йәш инженер кадрҙар өсөн эште абруйлыраҡ яһай.


text:
Фото:
Башҡортостан Хөкүмәте һәм Ҡырым Республикаһының Министрҙар Советы араһында хеҙмәттәшлек тураһында килешеүгә ҡул ҡуйылды
Фото:
23 апрелдә Симферополдә Башҡортостан Хөкүмәте һәм Ҡырым Республикаһының Министрҙар Советы араһында сауҙа-иҡтисад, фәнни-техник, социаль һәм мәҙәни хеҙмәттәшлек тураһында килешеүгә ҡул ҡуйылды.
Документты ҡул тамғалары менән Башҡортостан Президенты Рөстәм Хәмитов һәм Ҡырым Республикаһы башлығы вазифаһын ваҡытлыса башҡарыусы, Министрҙар Советы Рәйесе Сергей Аксёнов беркеттеләр.
Килешеүгә ярашлы Башҡортостан һәм Ҡырым араһында эш һәм мәҙәни бәйләнештәрҙе нығытыуҙың төп формалары билдәләнде. Был профилле йүнәлештәр буйынса килешеүҙәр төҙөү, делегациялар менән алмашыу, ойоштороу һәм йәмәғәт структураларын булдырыу: комиссиялар, эшсе төркөмдәр, эксперт советтары.
Шулай уҡ БР Сауҙа-сәнәғәт палатаһы һәм Ҡырым Сауҙа-сәнәғәт палатаһы араһында хеҙмәттәшлек тураһында Килешеүгә ҡул ҡуйылған.
Рөстәм Хәмитов, республика Ҡырым менән бәйләнештәрҙе яйға һалыу буйынса эшкә «абсолют системалы» тотондо, тип билдәләне. Ҡырымда республиканың вәкиллеге ойошторолдо, Өфөлә штабтар эшләй. Был эшкә БР Хөкүмәте Премьер-министрының беренсе урынбаҫары Рәүеф Ноғоманов яуаплы.
Иң мөһиме райондың яңы иҡтисади базаһы барлыҡҡа килеүен теләйбеҙ. Инвестициялар килһен, иҡтисад аяҡҡа баҫһын, ауыл хужалығы эшләһен өсөн. Был йүнәлештә оҙаҡ, һөҙөмтәле, бергәләп эшләргә күҙаллайбыҙ. Башҡортостан Республикаһында был хәлде февраль-мартта ҙур энтузиазм менән ҡабул иттеләр. Беҙҙә кешеләр митингҡа сыҡты, хупланы, телеграммалар булды, Ҡырымға ярҙам фонды ойошторолдо, унда байтаҡ аҡса йыйылған. Ҡайҙа Башҡортостан, унда һәр ваҡыт яҡшы, ышаныслы, системалы, ҡеүәтле эш буласаҡ. Ҡырым һәм Белогорск районы халҡы, ысын дуҫтар һәр саҡта һәм һәр нәмәлә ярҙам итеүен һиҙһен өсөн, бөтә мөмкинлектәребеҙҙе һәм хатта мөмкинлектәребеҙҙән тыш көсөбөҙҙө лә йәлеп итәсәкбеҙ, — тип һыҙыҡ өҫтөнә алды республика башлығы. Өфөлә яңыраҡ «Газпром» асыҡ акционерҙар йәмғиәте идараһы рәйесе Алексей Миллер менән осрашыу барышында Белогорск районына газ үткәреү һәм республиканың газофикациялау менән шөғөлләнеүе тураһында килешеү ирешелгән, тип билдәләне. Ә Белогорск районы башлығы Константин Луговик менән дөйөм, яҡшы, ҙур һабантуй үткәрергә килешелгән. «Быны ла эшләйәсәкбеҙ, ойошторасаҡбыҙ. Мотлаҡ рәүештә беҙҙең музыканттар, артистар, йырсылар киләсәк». Республика шулай уҡ «Өфө — Симферополь» рейсын асырға планлаштыра.
Сергей Аксёнов Башҡортостанға Ҡырымда алып барған эше, Белогорск районына ярҙам иткәне өсөн рәхмәт әйтте.
— Ысынында, беҙ бөгөн беренсе тапҡыр осрашабыҙ, әммә хәҙер уҡ изге эштәр бар. Ҡырымдар бының өсөн бик рәхмәтле. Был һис икеләнеүһеҙ. Рәсәй Федерацияһының бөтә субъекттарына күсеү осоронда ярҙам иткәндәре өсөн рәхмәтлебеҙ. Ярҙамығыҙҙы хөрмәт итәбеҙ һәм бер ҡасан да онотмаясаҡбыҙ, — тине Сергей Аксенов. Ҡырым халҡы Башҡортостан Республикаһы вәкилдәрен Ҡырымда күрергә һәр саҡ шат булыуҙарын билдәләне ул.
— Беҙ бөтә уртаҡ проекттарҙы тормошҡа ашырыуҙа булышлыҡ итергә әҙер. Һеҙҙә яҡшы булғанды ҡабул итергә һәм үҙебеҙҙеке менән уртаҡлашырға әҙербеҙ. Был процесс беҙҙең Рәсәй Федерацияһы субъекттарына, граждандарыбыҙға файҙаға булыр тип ышанам. Хеҙмәттәшлегебеҙ яҡын ваҡыт эсендә уңыштар бирер тип ышанам. Беҙҙең район дәүләт хакимиәте һорауҙарына һеҙҙең яуап биреү тиҙлеге, һеҙҙең бик конструктив ниәтләнеүегеҙҙе күрһәтә. Шуның өсөн беҙ тағы ла бер тапҡыр баш эйәбеҙ, — тип һыҙыҡ өҫтөнә алды Ҡырым Республикаһы башлығы вазифаһын ваҡытлыса башҡарыусы.


text:
Министр Рәжәп Нәбиуллин «Ижтимағи электрон гәзит» уҡыусыларының һорауҙарына яуап бирҙе
21 сентябрҙә «Ижтимағи электрон гәзит» сайтында (i-gazeta.com) Башҡортостан Республикаһының урман хужалығы министры Рәжәп Нәбиуллиндың онлайн-конференцияһы үтте.
11-ҙән 12 сәғәткә тиклем «Министрға һорау бир!» бүлегендә тейешле форма тултырып, «Ижтимағи электрон гәзит»тең һәр уҡыусыһы уға мөрәжәғәт итә ала ине. Министр йәмғеһе 30-ҙан ашыу һорауға асыҡлыҡ индерҙе.
Интернет менән ҡулланыусылар өсөн i-gazeta.com сайтында видеотрансляция «Башинформсвязь» асыҡ акционерҙар йәмғиәте ярҙамында ойошторолдо.
Урман хужалығы министрының онлайн-конференцияһы «Ижтимағи электрон гәзит» һәм «Башинформ» агентлығы материалдарында сағылыш табасаҡ.
«Ижтимағи электрон гәзит» сайтында онлайн-конференция буйынса тулы видеоотчет урынлаштырыласаҡ.


text:
Ит йәрминкәләрендә Өфөлә ауыл халҡы 34 миллион һумға яҡын продукция һатҡан
Үткән ял көндәрендә Өфөлә уҙған ит йәрминкәләрендә ауыл халҡы 33,7 миллион һумлыҡ продукция һатҡан.
БР Ауыл хужалығы министрлығының матбуғат хеҙмәтенән хәбәр итеүҙәренсә, йәрминкәләрҙә республиканың 28 районынан тауар етештереүселәр ҡатнашты. Ике йәрминкә көнө эсендә Башҡортостандың баш ҡалаһында бер мең тирәһе сауҙа урыны ойошторолдо.
Башҡортостандың Ауыл хужалығы министрлығының аҙыҡ-түлек тауарҙарын үҫтереү бүлеге мәғлүмәттәренә ярашлы, йәрминкәләрҙә бер килограмм һыйыр итен 220-290 һумға, сусҡа итен – 150-250-гә, һарыҡ итен – 250-290-ға, йылҡы итен 200-280 һумға һатып алырға була ине.
Ҡаҙ итенә хаҡтар бер килограмына 250-нән алып 300-гә тиклем үҙгәрҙе, өйрәккә – 160 алып 300-гә тиклем, тауыҡҡа – 150-нән алып 200-гә тиклем, күркәнең бер килограмм итен 300 һумға алырға була ине.
Республиканың бренд продукты – башҡорт балы – өфөлөләргә килограмы 200-350 һумға тәҡдим ителде.


text:
Өфөләрҙе «Хәйерле Stand-Up кис!» юмористик проектына саҡыралар
ӨФӨ, 2016 йыл, 15 февраль. /«Башинформ» мәғлүмәт агентлығы, Ләйлә Аралбаева/.
16 февралдә «Театро» клубында «Хәйерле Stand-Up кис!» юмористик проектының кисәһе була. Әүҙем башҡорт йәштәре дуҫтары менән осрашыу һәм резиденттарҙың актуаль темаларға шаяртыуҙарын тыңлау өсөн ошо сараға йыйыла.
Башҡорт асыҡ КВН лигаһы идараһы рәйесе Урал Кәримов хәбәр итеүенсә, сәхнәлә былтырғы миҙгел резиденттары сығыш яһаясаҡ. Шулай уҡ «Асыҡ микрофон» эшләйәсәк, унда теләгән һәр кем үҙенең мәҙәктәрен һөйләй ала.
Сара киске сәғәт 8-ҙә башлана. «Бәйләнештә»ге төркөмдә тулыраҡ мәғлүмәт алырға мөмкин.


text:
Аҡсабан
Аҡсабан (Луто́к, или ма́лый кроха́ль) (лат. Mergellus albellus) — Өйрәктәр ғаиләһенән булған һыуҙа йөҙөүсе ҡош.
Ҡылыҡһырлама[үҙгәртергә | вики-тексты үҙгәртергә]
Һуна өйрәктән бәләкәйерәк. Яңғыҙ, йопланып (парланып), йәки күмәкләшеп йөрөйҙәр, яҡшы сума. Һырты, ҡанаттарының сите, күҙ эргәләре, елкәһе ҡара, ҡойроғо һорғолт ерән. Башында ҙур ғына аҡ бүрке бар. Инә өйрәктең башы һәм бүрке ерән, арҡаһы, ҡабырғалары һоро. Башҡа өйрәктәр менән бутау мөмкин түгел. Тауышы- киҫкен: «кйәк» йәки «кррр». Ите, мамығы өсөн аулайҙар.
Йәшәгән урыны[үҙгәртергә | вики-тексты үҙгәртергә]
Балыҡлы йылғала, күлдәрҙә йәшәй. Һирәк осраған күсмә ҡош. Ағас ҡыуыштарында оялай.
Үрсеүе[үҙгәртергә | вики-тексты үҙгәртергә]
6-12 йомортҡа һала.
Туҡланыуы[үҙгәртергә | вики-тексты үҙгәртергә]
Балыҡ, һыу бөжәктәре һәм үҫемлектәре менән туҡлана.
Диалекттарҙа[үҙгәртергә | вики-тексты үҙгәртергә]
Аҡ өйрәк, аҡсабыр, аҡсумғыс
Әҙәбиәт[үҙгәртергә | вики-тексты үҙгәртергә]
Э. Ф. Ишбирҙин. Башҡортостан ҡоштары. — Өфө, 1986. — 65-се бит.


text:
Фото:
«Башҡортостандың социаль картаһы» - «OSCARDS» конкурсы еңеүсеһе
Фото:
Республика Хөкүмәте тарафынан ғәмәлгә ашырылған «Башҡортостандың социаль картаһы» автоматлаштырылған мәғлүмәт системаһы проекты «OSCARDS 2009» халыҡ-ара инновацион банк продукттары конкурсы еңеүселәре иҫәбенә инде. Конкурс Парижда (Франция) үтте.
БР Хөкүмәте матбуғат хеҙмәте, республика Финанс министрлығына һылтанып, быйыл был абруйлы конкурста 15 категория буйынса 500-ҙән ашыу банк продукты ҡатнашты, тип хәбәр итте. Шуларҙан донъяның төрлө илдәренән ҡатнашыусылар араһынан 17 еңеүсе һайлап алынды. «Башҡортостандың социаль картаһы» проекты, "US Bank"(АҠШ), "Taipei Fubon Commercial Bank"(Тайвань), "Discover Cards"(АҠШ) банк продукттары менән бер рәттән, “Хеҙмәтләндереүҙәр” категорияһында «Иң яҡшы инновацион банк продукты» премияһына номинацияланды. Был "OSCARDS" премияһына номинацияланған Рәсәйҙең тәүге эшкәртмәһе. Һәм ул еңде.
Бүләкләү тантанаһында, «Башҡортостандың социаль картаһы» проекты административ сығымдарҙы кәметә, дәүләт идараһы һөҙөмтәлелеген күтәрә һәм халыҡты кәрәкле социаль хеҙмәтләндереүҙәрҙең тулы йыйылмаһы менән тәьмин итә, тип билдәләнде.
Хәтерегеҙгә төшөрәбеҙ, Башҡортостанда был йүнәлештәге эш 2001 йылда уҡ башланғайны. Бөгөнгө көндә проектта 150 меңдән ашыу кеше ҡатнаша.


text:
Фото:
Рөстәм Хәмитов «Беҙҙең заман геройы» телефестивале конкурсанттарын наградлау тантанаһында ҡатнашты
Фото:
22 ноябрҙә Конгресс-холда Башҡортостан Президенты Рөстәм Хәмитов «Беҙҙең заман геройы» социаль әһәмиәтле телетапшырыуҙар һәм телефильмдар фестивале сиктәрендә «Замандаш экранда» ижади конкурсында еңеүселәрҙе тәбрикләү тантанаһында ҡатнашты һәм сығыш яһаны. Шулай уҡ фестивалде ябыу тантанаһында конкурста ҡатнашыусыларҙы Милли телерадиотапшырыуҙар ассоциацияһы Президенты Эдуард Сагалаев ҡотланы, тип хәбәр итте республика башлығының матбуғат хеҙмәте.
— Әлеге ауыр ваҡытта ла арабыҙҙа үҙенсәлелеге менән айырылып торған кешеләрҙең булыуы ҡыуандыра, — тине Рөстәм Хәмитов. – Улар, бәлки, башҡараҡтыр. Бөгөнгө ҡағиҙәләргә тап килмәйҙәрҙер ҙә, әммә улар үҙҙәренең тормоштағы әхлаҡи талаптарына, өҫтөнлөктәренә ярашлы йәшәй. Бындай кешеләр бар, һәм уларҙы эҙләп тапҡандары өсөн телевидение хеҙмәткәрҙәренә рәхмәт. Эҙләп табыу ғына түгел, улар тураһында фильмдар төшөрә, дөрөҫ, ғәҙел һүҙҙәрен еткерә, уларҙан ысынында ла герой яһай. Улар беҙҙең заман геройҙары булып тора, әммә телевидение уларҙы күреп белергә мөмкинлек бирә.
Республика башлығы «бындай фестивалде ойоштороусы, меркантилизм, аҡса артынан ҡыуыу хас булған ауыр осорҙа ла бындай оло эште алып барыусы, Өфөгә килеп беҙгә ысын мәғәнәһендә ғәҙеллек дәрестәрен биреүсе кешеләрҙең барыһына ла» рәхмәтен белдерҙе.
«Беҙҙең заман геройы» бөтә Рәсәй фестивале Өфөлә тәүгә үткәрелде. Уны ойоштороусылар булып Милли телерадиотапшырыуҙар ассоциацияһы һәм Башҡортостан Республикаһы Президенты Хакимиәте сығыш яһаны. Өс көн дауамында, 20-22 октябрҙә, Рәсәй телевидениеһы һәм киноһы хеҙмәткәрҙәренең оҫталыҡ кластары үтте, һәр номинацияла еңеүселәр билдәләнде. Быйыл конкурсҡа йәмғеһе 130-ҙан ашыу эш ҡабул ителгән.


text:
Рөстәм Хәмитов Рәсәйҙең һәм Башҡортостандың дәүләт наградаларын тапшырҙыФото: Олег Яровиков
Рөстәм Хәмитов Рәсәйҙең һәм Башҡортостандың дәүләт наградаларын тапшырҙы
Рөстәм Хәмитов Рәсәйҙең һәм Башҡортостандың дәүләт наградаларын тапшырҙыФото: Олег Яровиков
ӨФӨ, 2015 йыл, 11 июнь. /«Башинформ» мәғлүмәт агентлығы, Илья Спиридонов/.
11 июндә Өфөлә Башҡортостан Башлығы Рөстәм Хәмитов Рәсәйҙең һәм Башҡортостандың дәүләт наградаларын тапшырҙы. Сәнәғәт, энергетика, транспорт, төҙөлөш, аҙыҡ-түлек индустрияһы, элемтә, социаль өлкә, дәүләт хеҙмәте, муниципаль идаралыҡ, мәҙәниәт һәм сәнғәт, мәғариф һәм фән, физкультура һәм спорт, киң мәғлүмәт саралары өлкәләрендә эшләгән 43 хеҙмәткәрҙең һөнәри ҡаҙаныштары ордендар, почет грамоталары һәм маҡтаулы исемдәр менән билдәләнде.
– Рәсәй көнө алдынан барығыҙға ла рәхмәт һүҙҙәрен еткергем килә. Һеҙ һоҡланғыс хеҙмәтегеҙ менән йәмғиәт, ил, республика, үҙегеҙ эшләгән коллективтың уңышлы үҫешенә ҙур өлөш индерәһегеҙ, шуның өсөн ҙур рәхмәт, – тине төбәк етәксеһе. – Һеҙҙең ныҡышмалы хеҙмәтегеҙ лайыҡлы баһаланды.
Республика Башлығы республиканың ШОС һәм БРИКС саммиттарын үткәреүгә әҙерлеге хаҡында ла һөйләне.
– Һуңғы бер нисә көндә мәғлүмәт агентлыҡтары, гәзиттәр, телевизион каналдар миңә «Беҙ әҙерме? Әҙерлек буйынса эштәр нисек бара?» тигән һорау менән мөрәжәғәт итә. Мин күптәнән бирле әйтәм: Өфө һәм республика Шанхай хеҙмәттәшлек ойошмаһы һәм БРИКС илдәре башлыҡтарының саммитын үткәрергә әҙер, – тип һыҙыҡ өҫтөнә алды Рөстәм Хәмитов.
Төбәк Башлығы һүҙҙәренсә, саммиттарға әҙерлек республика халҡының ҙур мөмкинлектәрен күрһәтте.
– Беҙ эшләй беләбеҙ. Ошо эшмәкәрлекте һәр ваҡытта ла тейешенсә ойоштормау – бөтөнләй икенсе мәсьәлә. Уңыштың сере бик ябай: хеҙмәт урынында, бөтәһе лә һиңә бәйле булырлыҡ итеп эшләү. Әлбиттә, дәүләт һәм власть ярҙам күрһәтергә, яҡшы эшләү өсөн шарттар булдырырға тейеш. Ләкин хеҙмәттең һөҙөмтәһен тәү сиратта кеше үҙе билдәләй, – тине Рөстәм Хәмитов.
Сығыштың тулы стенограммаһы һәм бүләкләнеүселәрҙең исемлеге республика Башлығының рәсми сайтында баҫылған.


text:
Фото:
Башҡортостанда торлаҡ арзаныраҡ булырға тейеш
Фото:
Өфөлә Башҡортостан Республикаһы Хөкүмәте Президиумының республикала бөтә категория граждандар ала алырлыҡ эконом-класлы торлаҡты күпләп төҙөүҙе йәйелдереү буйынса кисектергеһеҙ өҫтәмә саралар күреү мәсьәләһе буйынса ултырыш үткәрелде. Ултырышты республикы Президенты Рөстәм Хәмитов үткәрҙе.
Уның әйтеүенсә, БР Торлаҡ төҙөлөшө фонды социаль торлаҡҡа курс алырға тейеш.
— Торлаҡ шарттарын яҡшыртыуға мохтаж граждандарҙың берҙәм исемлеген булдырырға кәрәк, — тине ул. – Бөгөн Башҡортостанда был мәсьәләлә билдәле бер тәртип юҡ. Бер үк ғаилә торлаҡ алыуға бер үк ваҡытта бер нисә исемлектә тороуы ихтимал.
Башҡортостан башлығы шулай уҡ, БР Торлаҡ төҙөлөшө фондына төҙөлөш процесын ойоштороуҙы юлға һалырға кәрәк, тип һыҙыҡ өҫтөнә алды. Ведомство торлаҡ биреүҙең берҙәм операторы булып торорға тейеш. Бынан тыш, Рөстәм Хәмитов, төҙөлөшкә ер участкалары резервын булдырырға кәрәк һәм Фонд улар менән тәьмин ителергә тейеш, тип билдәләне.
Торлаҡты тиҙ генә түгел, арзан да төҙөргә кәрәк. Был мәсьәләләрҙе хәл итеү өсөн торлаҡ төҙөлөшөнә яраҡлы ер участкалары мәғлүмәттәре базаһын булдырыу зарур. Республикала тораҡ пункттары ерҙәренә һәм һөҙөмтәле файҙаланылмаған ауыл хужалығы һәм башҡа тәғәйенләнештәге ерҙәргә инвентаризация үткәрергә, кәмендә яҡындағы биш-ун йылға перспектива менән комплекслы торлаҡ төҙөлөшө алып барыу өсөн яраҡлы ер учаскаларын билдәләргә, шулай уҡ күрһәтелгән ерҙәрҙән махсус ер фонды булдырырға тәҡдим ителә.
Башҡортостанда 2011 йылда – 2096 мең квадрат метр, 2015 йылда 3036 мең квадрат метр торлаҡ сафҡа индерелергә тейеш. Ә 2020 йылда — 5200 мең квадрат метрға тиклем.


text:
Республика шәжәрә байрамы Ҡырмыҫҡалыла үтәсәк
Йәкшәмбе, 29 сентябрҙә, Ҡырмыҫҡалыла Республика «Шәжәрә байрамы» уҙасаҡ. Быйыл унда ҡатнашыусылар БР мәғрифәтселәренең, күренекле сәнғәт һәм мәҙәниәт эшмәкәрҙәренең шәжәрәләрен төҙөнө. БР Мәҙәниәт министрлығының матбуғат хеҙмәтенән хәбәр итеүҙәренсә, бөтәһе 45 эш тәҡдим ителгәйне, уларҙың дүртәүһе — балаларҙыҡы.
Конкурсанттарҙың эштәрен филология фәндәре докторы Зөфәр Ғәтиәтуллин рәйеслегендә республиканың билдәле сәнғәт һәм мәғариф эшмәкәрҙәре баһаланы.
«Шәжәрә байрамы»на ХХIII Халыҡ-ара Аксаков байрамы ҡунаҡтары барасаҡ, уның программаһында — ғаилә династиялары конкурсы, «Оҫталар ҡалаһы» биҙәү-ғәмәли сәнғәт күргәҙмәһе, художестволы үҙешмәкәрлек концерты.
Иҫегеҙгә төшөрәбеҙ, шәжәрә байрамы 2006 йылдан алып уҙғарыла. Ҡатнашыусылар иҫәпләүенсә, ул быуындарҙың күсәгилешлеген һаҡлауға, башҡорт халҡының милли мәҙәниәтен һәм ғөрөф-ғәҙәттәрен тергеҙеүгә һәм үҫтереүгә, йәш быуынды әхләҡи тәрбиәләүгә булышлыҡ итә.


text:
Фото:
Эҫе көндәрҙә балалар фонтанда уйнай
Фото:
ӨФӨ, 2016 йыл, 16 август. /«Башинформ» мәғлүмәт агентлығы, Ксения Калинина/.
Эҫе көндәрҙә балалар фонтанда уйнай. Республикалағы аномаль һауа торошо кескәй сибайҙарҙы ҡаланың «Еңеүҙең 30 йыллығы» скверында эҫенән һаҡланыу сығанағын табырға мәжбүр итте.
Шаһиттар әйтеүенсә, бының бер ниндәй ҡурҡынысы юҡ, шулай ҙа һалҡын тейҙерергә мөмкин.
Сибайҙа яңы фонтан ҡала халҡының төп ял итеү урынын төҙөкләндергәндән һуң барлыҡҡа килде.
«Былтыр скверҙа күләмле реконструкция үткәрелде. Ҡойманы, йәйәүлеләр юлындағы асфальтты алмаштырҙыҡ, ҡыуаҡтарҙы йәшәрттек, ҡырағай ағастарҙы быстыҡ. Фонтан эшләнек, «Еңеү ҡоралы: ЗИС-2 танкка ҡаршы пушкаһы» һәйкәлен ҡуйҙыҡ», — тип һөйләне «Башинформ» агентлығына Торлаҡ-коммуналь хужалыҡ идаралығының баш инженеры Марат Залимов.
Алдан хәбәр ителгәнсә, республикала аномаль эҫелек аҙна буйына дауам итәсәк. 16 августан 20-нә тиклем уртаса тәүлек температураһының ете градусҡа юғары булыуы көтөлә. Көндөҙ +30-35, төндә +16-21 градус буласаҡ.


text:
20 сентябрҙә Башҡортостан парламентының пленар ултырышы үтә
Башҡортостан Республикаһының дүртенсе саҡырылыш Дәүләт Йыйылышы – Ҡоролтайҙың 55-се ултырышы 20 сентябрҙә үтә. Бындай ҡарар 11 сентябрҙә, республиканың Дәүләт Йыйылышы Президиумы ултырышында ҡабул ителде. Алдағы пленар ултырыштың көн тәртибендә – өс тиҫтә һорау.
«Башҡортостан Республикаһында ер мөнәсәбәттәрен көйләү тураһында»ғы БР законының 7-се статьяһына үҙгәрештәр индереү хаҡында», «Башҡортостан Республикаһының Ғаилә кодексына үҙгәрештәр индереү тураһында», «Башҡортостан Республикаһында хәйриә эшмәкәрлегенә дәүләт ярҙамы тураһында», «Башҡортостан Республикаһында бала хоҡуҡтарының төп гарантиялары тураһында»ғы БР законына үҙгәрештәр индереү хаҡында», «Башҡортостан Республикаһында халыҡ мәшғүллегенә булышлыҡ итеү тураһында», «Башҡортостан Республикаһы Хөкүмәте тураһында»ғы БР законына үҙгәрештәр индереү хаҡында» алты республика закон проекты закон статусы аласаҡ, тип көтөлә.
Икенсе уҡыуҙа депутаттар «Башҡортостан Республикаһында муниципаль хеҙмәт тураһында», «Башҡортостан Республикаһы биләмәһендә халыҡты пассажир автомобиль транспорты менән хеҙмәтләндереүҙе ойоштороу тураһында» закондарына үҙгәрештәр индергән республика закон проекттарын, шулай уҡ БР Экология кодексын тикшерәсәк.
Беренсе уҡыуҙа парламентарийҙар 12 закон проектын ҡараясаҡ. Улар иҫәбендә — «Башҡортостан Республикаһында граждандарҙың һаулығын һаҡлау тураһында»ғы БР законы проекты, «Башҡортостан Республикаһында урындағы референдум тураһында», «Башҡортостан Республикаһында граждандарҙың мөрәжәғәттәре тураһында», «Янғын хәүефһеҙлеге тураһында», «Халыҡты һәм территорияларҙы тәбиғи һәм техник характерҙағы ғәҙәттән тыш хәлдәрҙән яҡлау тураһында», «Башҡортостан Республикаһында урман мөнәсәбәттәрен көйләү тураһында», «Мәғариф тураһында», «Башҡортостан Республикаһында физик культура һәм спорт тураһында», «Башҡортостан Республикаһында туристик эшмәкәрлек тураһында» закондарға, юл хәрәкәте хәүефһеҙлеге тураһында Башҡортостан Республикаһы Кодексының 20-се статьяһына үҙгәрештәр индергән закон проекттары.
Шулай уҡ БР Дәүләт Йыйылышы – Ҡоролтайҙың РФ Бюджет кодексына үҙгәрештәр индергән федераль закон проекттарын Дәүләт Думаһына индереү буйынса ике закондар сығарыу инициативаһы тикшереләсәк.
Ултырышта депутаттар БР Конституция Суды судьяһы һәм Башҡортостандың айырым суд участкаларына мировой судья вазифаларына кандидатуралар һайлаясаҡ.


text:
Фото:
Төркиә Башҡортостанға яңы инвестициялар һалырға планлаштыра
Фото:
Төркиәнең «Шишеджам» компанияһы Башҡортостанға яңы инвестициялар һалырға планлаштыра. Был турала концерн етәкселеге вәкилдәре республика Президенты Рөстәм Хәмитов менән осрашҡандан һуң хәбәр итте.
— Был бигерәк тә ихтирам йөҙөнән килеү булды, — тине «Шишеджам» концернының Директорҙар советы рәйесе Әхмәт Кырман. — Беҙ күптәнән республика башлығы менән осрашырға теләй инек. Беҙҙең компанияның Башҡортостанға ҡыҙыҡһыныуы ҙур. Шуға ла беҙ шешә тара етештереү буйынса Европала иң ҙур заводтарҙың береһен – «Русджам-Өфө» – тап Өфөлә урынлаштырҙыҡ бит. Әммә һеҙҙең төбәк менән партнерлыҡ мөнәсәбәттәребеҙ был предприятие менән генә сикләнмәҫ, тип өмөтләнәбеҙ. Беҙ Башҡортостан менән мөнәсәбәттәрҙе артабан үҫтерергә ниәтләйбеҙ, шуға күрә лә ошондай хеҙмәттәшлек юлдарын һәм берлектәге инвестиция проекттарын Рөстәм Хәмитов менән бергәләп тикшереү мөмкинлеге менән файҙаландыҡ.
Мәғлүм булыуынса, «Шишеджам» компанияһы быяланан продукция баҙарында донъя лидерҙарының береһе булып тора. Концернға 1934 йылда Истанбулда нигеҙ һалына. Хәҙер ул шыма быяла, быяла-сүс, быяла тара һәм быяланан башҡа төрлө изделиелар сығарған бер нисә тиҫтә заводты берләштерә. «Шишеджам» компанияһы продукцияһы донъяның 100-ҙән ашыу илендә, шул иҫәптән Рәсәйҙә лә, популяр.


text:
Мортаза Рәхимов граждандар оборонаһы буйынса кәңәшмәлә ҡатнашасаҡ
20 майҙа Мәскәүҙә Башҡортостан Президенты Мортаза Рәхимов граждандар оборонаһы проблемалары буйынса Бөтә Рәсәй кәңәшмәһендә ҡатнашасаҡ.
Кәңәшмә барышында Рәсәй Федерацияһы территорияһында граждандар оборонаһын ойоштороу һәм алып барыу мәсьәләләрен, шулай уҡ хәҙерге социаль-иҡтисади шарттарҙа халыҡты яҡлау буйынса сараларҙы тикшереү планлаштырыла.
Форумға федераль башҡарма власть органдары һәм Рәсәй Федерацияһы субъекттарының башҡарма власть органдары етәкселәре саҡырылған.
Граждандар оборонаһы проблемалары буйынса кәңәшмә был көндәрҙә Бөтә Рәсәй күргәҙмә комплексы территорияһында барған «Комплекслы именлек — 2010» Халыҡ-ара күргәҙмәһе сиктәрендә үткәрелә.


text:
Фото:
Рөстәм Хәмитов: «Әбйәлил һәм Белорет райондарында ташҡындан зыян күргән һәр кеше 15 мең һум аҡса аласаҡ»
Фото:
Республиканың Әбйәлил һәм Белорет райондарында ташҡындан зыян күргән 3,6 мең кешенең һәр береһе 15 мең һум күләмендә матди ярҙам аласаҡ, тип хәбәр итте шишәмбе, 27 августа, Дүртөйлө районы халҡы менән осрашыу барышында Башҡортостан Президенты Рөстәм Хәмитов.
— Ташҡын зонаһына эләккән һәр кемгә ярҙам итәсәкбеҙ, — тине республика етәксеһе. – Халыҡ матди һәм әхлаҡи юғалтыуҙар кисерҙе. Һәр кеше 15-шәр мең һум аҡса аласаҡ: 5 мең һум – республика бюджетынан, 10 мең һум федераль ҡаҙнанан бүленәсәк.
Иҫегеҙгә төшөрәбеҙ, ҡойма ямғырҙар арҡаһында 8-10 августа республиканың Әбйәлил һәм Белорет райондарында ғәҙәттән тыш хәл килеп тыуҙы. БР Президенты территорияны ҡараған саҡта, юғалтыуҙар ҡапланасаҡ, тип урындағы халыҡты ышандырҙы. Республика Хөкүмәте бойороғона ярашлы, торлаҡ фонды һәм социаль объекттар 15 октябргә тиклем тергеҙелергә тейеш.


text:
БР Йәштәр палатаһы шәкәр диабеты менән ауырыған балалар өсөн Ирәмәл тауына сәфәр ойошторҙо
БР Дәүләт Йыйылышы – Ҡоролтай ҡарамағындағы Йәштәр йәмәғәт палатаһы ағзаһы Арсен Зинәтуллин Башҡортостандың «Феникс» төбәк йәмәғәт ойошмаһы ярҙамында шәкәр диабеты менән ауырыған балалар өсөн Ирәмәл тауына сәфәр ойошторҙо.
Балаларҙы социаль яраҡлаштырыу һәм реабилитациялау, шулай уҡ үҙ-үҙеңде контролдә тотоу оҫталығына өйрәтеү Көньяҡ Уралдың иң билдәле һәм иҫтәлекле урындарының береһенә сәфәрҙең төп маҡсаты булып торҙо.
Өс көн дауам иткән акцияла республиканың төрлө райондарынан 20 бала һәм үҫмер ҡатнашты. Тауға күтәрелеү, иҫтәлекле урындарға барыуҙан тыш, балалар өсөн төрлө уйындар һәм конкурстар ойошторолдо. Сәфәр һуңында барлыҡ ҡатнашыусыларға бүләктәр тапшырылды, конкурста еңеүселәр наградаларға лайыҡ булды.